
1.pielikums

TEHNISKĀ SPECIFIKĀCIJA 
[bookmark: _GoBack]būvdarbu veikšanai   
 
1. OBJEKTS 
1.1.	“Infrastruktūras izveide Alūksnē, Alūksnes novadā”, 1. un 2. kārta; 
1.1.1.	Zemes vienības kadastra apzīmējums: 36010020802; 36010050924; 36010020801; 36010040736; 36010020803; 36010050919; 
1.1.2.	Būves, to galvenais lietošanas veids: 
1.1.2.1. Alsviķu iela - 2112 Ielas, ceļi un laukumi; 
1.1.2.2. Lauku iela – 2112 Ielas, ceļi un laukumi; 
1.1.2.3. Helēnas ielas posms no Alsviķu ielas līdz Augusta ielai -2112 Ielas, ceļi un laukumi; 
1.1.2.4. Sadzīves kanalizācija - 2223 Vietējās nozīmes notekūdeņu cauruļvadi un attīrīšanas būves; 
1.1.2.5. Ūdensvads – 2222 Vietējās nozīmes aukstā un karstā ūdens apgādes būves 
1.1.2.6.  Dīķa pārplūde/lietus kanalizācija - 2223 Vietējās nozīmes notekūdeņu cauruļvadi un attīrīšanas būves; 
1.1.2.7. Multifunkcionāls laukums – 2420 Citas, iepriekš neklasificētas inženierbūves 
1.1.3.	būves grupa atbilstoši Ministru kabineta 2014. gada 19. augusta noteikumiem Nr.500 “Vispārīgie būvnoteikumi” to aktuālajā redakcijā – 2.grupa; 
1.1.4.	būvniecības veids – jauna būvniecība; pārbūve;  
1.1.5.	būvniecības lieta Nr. BIS-BL-740075-4825, būvatļauja Nr.BIS-BV-4.2-2024-54 
 
2. LĪGUMA PRIEKŠMETS 
Būvdarbu veikšana objektā atbilstoši SIA "BM-projekts" 2024. gadā izstrādātajam būvprojektam “Infrastruktūras izveide Alūksnē, Alūksnes novadā”, 1. un 2. kārta 
 
3.	VISPĀRĪGIE NOTEIKUMI 
3.1.	Būvdarbus paredzēts veikt: 
3.1.1. 1.kārtai - ar Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" projekta “Infrastruktūras izveide Alūksnē, Alūksnes novadā” līdzekļiem, ar pašvaldības un SIA “Rūpe” līdzfinansējumu; 
3.1.2. 2.kārtai, 1.kārtas lokālai tāmei Nr.5 “Infrastruktūras izveide Alūksnē_Iekškvartāls. Kad.Nr.36010020801-Neattiecināmās izmaksas” – ar pašvaldības budžeta līdzekļiem. 
3.2.	Iesniedzot piedāvājumu, cenas noteikšanas galvenais kritērijs ir mērķa pilnīga realizācija atbilstoši Tehniskās specifikācijas un līguma prasībām. Pretendenta pienākums ir pārliecināties, ka viņa piedāvājums atbilst visām Tehniskās specifikācijas un būvprojekta prasībām, kā arī Latvijas Republikas būvnormatīviem, vispārējām valsts autoceļu tīklā veicamo darbu izpildes un kvalitātes prasībām atbilstoši autoceļu noslogojumam “Autoceļu būvdarbu specifikācijas 2023” un Alūksnes novada pašvaldības 31.10.2019. saistošajiem  noteikumiem Nr.23/2019 “Par augstas detalizācijas topogrāfiskās informācijas aprites kārtību Alūksnes novadā” https://aluksne.lv/s_noteikumi/2019/Saistosie_noteikumi_Nr.23_topografiskas_informacijas_aprites_kartiba.pdf; 
3.3.	Visas būvprojektā dotās atsauces uz iekārtu, materiālu un izstrādājumu izgatavotāju firmām liecina tikai par šo izstrādājumu un iekārtu kvalitātes un apkalpošanas līmeni. 
3.4.   Krūmu un koku ciršanas un koku kopšanas laikā savāktie kokmateriāli /sagatavotā šķelda un zemes klātnes planēšanas un ierakuma veikšanā izraktā liekā augsne un grunts (bez būvgružu piejaukumiem) ir Pasūtītāja īpašums, kas jānogādā Pasūtītāja norādītā vietā (līdz 5km attālumā no objekta teritorijas). 
3.5.	Būvdarbu veikšanas dokumentēšana jāveic būvniecības informācijas sistēmā. 
3.6.	Būvdarbu veikšanas laikā: 
3.6.1. Krūmu ciršana un koku kopšana aizliegta putnu ligzdošanas laikā no 1.aprīļa līdz 30.jūnijam; 
3.6.2. Uzņēmējam jānodrošina būvprojektā uzrādīto saistīto projektu inženiertīklu saglabāšana, ja uz būvdarbu veikšanas brīdi tie jau izbūvēti, vai darbu veikšanā jāsadarbojas ar attiecīgajiem būvdarbu veicējiem; 
3.6.3. Uzņēmējam īstenojot publisko iepirkumu, tas jāveic sociāli atbildīgā veidā: 
3.6.3.1. nodrošinot vides pārvaldības pasākumus un pakalpojumu sniegšanu videi draudzīgā veidā; 
3.6.3.2. pakalpojumu sniegšanā jānodrošina godīgas piegādātāju attiecības, kā arī kvalitatīva pakalpojuma sniegšana (komunikācijā, plānošanā, resursu vadībā); 
3.6.3.3. mazinot būvdarbu procesa ietekmi uz būvdarbu teritorijai pieguļošajām dzīvojamajām zonām, jāparedz darbu veikšana pa etapiem un tāda satiksmes organizācija būvdarbu laikā, kas iespējami maz traucē piekļuvi tām, un nodrošina gājēju drošu pārvietošanos. 
3.6.4.Uzņēmējs nodrošina (par saviem līdzekļiem) teritorijas, izbūvēto inženiertīklu un izbūvēto segumu izpildmērījumu veikšanu; 
3.6.5. Uzņēmējam jānodrošina satiksmes organizācijas shēmā paredzēto ceļa zīmju uzstādīšana; 
3.6.6.Uzņēmēja pienākumos ietilpst darbu veikšanas vietas nodrošināšana pret nepiederošu personu iekļūšanu tajā (piederošu personu sastāvā ietilpst tikai Uzņēmēja personāls, Pasūtītāja personāls un pārējais personāls, ko Pasūtītājs vai Pasūtītāja pilnvarotais pārstāvis uzrāda Uzņēmējam kā tādu); 
3.6.7. Uzņēmējam ir pienākums savlaicīgi, bet ne vēlāk kā 3 (trīs) dienas iepriekš, informēt trešās personas par tāda darba veikšanu, kura laikā ir iespējami traucējumi saimnieciskai darbībai; 
3.6.8. Uzņēmēja rīcībā nodotie darba laukumi un piebraucamie ceļi, pabeidzot darbu, ir jānodod atpakaļ ne sliktākā stāvoklī, kāds bija pirms darba uzsākšanas. 
3.6.9. Jāsaglabā esošās robežzīmes. Būvdarbu laikā robežzīmes nedrīkst pārvietot, bojāt vai iznīcināt. Ja būvdarbu laikā tās tiek sabojātas, Uzņēmējam atjaunošana jāveic par saviem līdzekļiem. 
3.7.	  Uzņēmējam darbu veikšanā ir saistoši Ministru kabineta 20.06.2017. noteikumi Nr.353 “Prasības zaļajam publiskajam iepirkumam un to piemērošanas kārtība” (turpmāk – MK noteikumi): 
3.7.1. Atbilstoši būvprojektam noteikta augstas efektivitātes apgaismojuma aprīkojuma iegāde un uzstādīšana (LED apgaismojums), ievērojot MK noteikumu 1.pielikuma 7.1. punktā “ZPI prasības un kritēriji ielu apgaismojuma aprīkojumam” noteiktos gaismas atdeves parametrus, kā arī dimmēšanas iespējas; 
3.7.2. Atbilstoši MK noteikumu 1.pielikuma 7.3.punktam “ZPI prasības un kritēriji ielu apgaismojuma uzstādīšanai”, būvdarbu veicējam jāiesniedz norādījumi, kā lietot un uzturēt apgaismes vadības ierīces, kā arī ieteikumi apgaismojuma regulācijai, lai nodrošinātu vizuālās vajadzības bez pārmērīgas enerģijas patēriņa palielināšanas). 
Projektā izbūvētajam ielu apgaismojumam jāparedz konfigurēšanu un pieslēgšanu pie esošās publiskā apgaismojuma centralizētās vadības sistēmas “Citylight.net”.  
3.8. Pēc būvdarbu pabeigšanas Uzņēmējs ir atbildīgs par veiktā darba uzturēšanu un saglabāšanu līdz Objekta nodošanas Pasūtītājam akta parakstīšanas brīdim. 

[bookmark: _Hlk36715747]
Tehniskā specifikācija aktualizēta 22.05.2024.g.
2. pielikums
[bookmark: _Toc433725869][bookmark: _Toc495396431]PIETEIKUMS DALĪBAI ATKLĀTĀ KONKURSĀ
 “INFRASTRUKTŪRAS IZVEIDE ALŪKSNĒ, ALŪKSNES NOVADĀ”
(IDENTIFIKĀCIJAS Nr. ANP 2024/14)

202_. gada ____.______________

	 
	

	pretendenta nosaukums
	reģistrācijas numurs


 
	kuras vārdā saskaņā ar
	
	rīkojas

	
	pārstāvības pamats 
	pretendentu pārstāvēt tiesīgās vai tā pilnvarotās personas vārds un uzvārds



Ar šo <uzņēmuma nosaukums, reģistrācijas numurs> (turpmāk - pretendents) ir iepazinies ar Alūksnes novada pašvaldības Atklātā konkursā “Infrastruktūras izveide Alūksnē, Alūksnes novadā” (identifikācijas Nr. ANP 2024/14) Nolikumu.
 Iesniedzot piedāvājumu, apliecinām, ka pilnībā saprotam, pieņemam un apņemamies pildīt Atklātā konkursa Nolikuma prasības, kā arī garantējam sniegto ziņu patiesumu.
Apliecinām, ka mūsu finanšu piedāvājums ir:

	Nr.
p.k.
	Iepirkuma priekšmets
	Summa euro
bez PVN
	PVN
	Summa euro
ar PVN

	1.
	
	
	
	


 Norādām, ka pretendents ir[footnoteRef:1]: [1:  Skaidrojums "Mazie un vidējie uzņēmumi" Iepirkumu uzraudzības birojs (iub.gov.lv)] 

 	mikrouzņēmums ir uzņēmums, kurā nodarbinātas mazāk nekā 10 personas un kura gada apgrozījums un/vai bilance nepārsniedz 2 miljonus euro.
 	mazais uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.
 	vidējais uzņēmums, kas nav mazais uzņēmums, un, kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

Apliecinām, ka pilnībā piekrītam visām Atklātā konkursa “Infrastruktūras izveide Alūksnē, Alūksnes novadā ” (identifikācijas Nr. ANP 2024/14) Nolikumā izvirzītām prasībām un iepirkuma līguma projekta nosacījumiem.

	Pretendenta juridiskā adrese:
	

	Kontaktpersona:
	

	Tālruņa numurs (saziņai Atklātajā konkursā):
	

	E-pasts
	





3. pielikums 

__________________________
/Pasūtītāja nosaukums/

[bookmark: _Toc433725870][bookmark: _Toc495396432]Apliecinājums par neatkarīgi izstrādātu piedāvājumu
Ar šo, sniedzot izsmeļošu un patiesu informāciju, _____________________________ Pretendenta nosaukums, reģ. Nr.
(turpmāk – pretendents) attiecībā uz Alūksnes novada pašvaldības Atklātā konkursa “Infrastruktūras izveide Alūksnē, Alūksnes novadā” (identifikācijas Nr. ANP 2024/14) procedūru apliecina, ka:
1. Pretendents ir iepazinies un piekrīt šī apliecinājuma saturam.
2. Pretendents apzinās, ka var tikt izslēgts no dalības iepirkuma procedūrā, ja atklāsies, ka šis apliecinājums jebkādā veidā nav izsmeļošs un patiess.
3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu pretendenta vārdā.
4. Pretendents informē, ka (pēc vajadzības, atzīmējiet vienu no turpmāk minētajiem):
	☐
	4.1. ir iesniedzis piedāvājumu neatkarīgi no konkurentiem[footnoteRef:2] un bez konsultācijām, līgumiem vai vienošanām, vai cita veida saziņas ar konkurentiem; [2:  Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:
1) iesniedz piedāvājumu šim iepirkumam;
2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.] 



	☐
	4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.



5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:
5.1. cenām;
5.2. cenas aprēķināšanas metodēm, faktoriem (apstākļiem) vai formulām;
5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
5.4. tādu piedāvājuma iesniegšanu, kas neatbilst iepirkuma prasībām; 
5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši Atklāts saskaņā šī apliecinājuma ar 4.2. apakšpunktu.
7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums[footnoteRef:3] paredz uz 3 (trīs) gadiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas[footnoteRef:4] ietvaros ir sadarbojies ar to, no naudas soda vai naudas sodu samazinājusi. [3:  Publisko iepirkumu likuma 42. panta otrās daļas 7.punkts.]  [4:  Programma, kuras ietvaros uzņēmumam, kas ir vai bija iesaistīts kartelī, Ministru kabineta 29.03.2016. noteikumos Nr.179 „Kārtība, kādā nosaka naudas sodu par konkurences tiesību un negodīgas tirdzniecības prakses aizlieguma pārkāpumiem un piespiedu naudu par Konkurences padoms noteiktā tiesiskā pienākuma nepildīšanu” noteiktajā kārtībā piešķir pilnīgu atbrīvojumu no naudas soda par to, ka tas pirmais brīvprātīgi iesniedz pierādījumus par šo pārkāpumu Konkurences padomei, vai naudas soda samazinājumu par sadarbību ar Konkurences padomi pārkāpuma atklāšanā, ja pilnīgs atbrīvojums no naudas soda nav pieejams.] 

(Piezīme: pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)

Pielikums
Informācija par pretendenta saziņu ar konkurentiem saistībā ar konkrēto iepirkumu
	Nr.
	Uzņēmums – konkurents, ar kuru ir bijusi saziņa
	Saziņas veids, mērķis, raksturs un saturs

	
	[Komersanta nosaukums, reģ. Nr.]
	

	
	
	




4. pielikums 
[bookmark: _Toc433725871][bookmark: _Toc495396433]ATKLĀTAM KONKURSAM 
“INFRASTRUKTŪRAS IZVEIDE ALŪKSNĒ, ALŪKSNES NOVADĀ” 
(IDENTIFIKĀCIJAS Nr. ANP 2024/14)

SARAKSTS PAR SEKMĪGI ĪSTENOTAJIEM LĪDZVĒRTĪGIEM OBJEKTIEM*

2024. gada ____._____________



	Kvalifikācijas prasība
	Pasūtītāja būvobjekta nosaukums, līguma Nr., būvobjekta nodošanas ekspluatācijā datums
	Būvobjekta apraksts, kas pierāda atbilstību attiecīgajai kvalifikācijas prasībai
	Būvobjekta pasūtītājs, kontaktpersona, tālrunis, e-pasts

	
	
	
	

	
	
	
	

	
	
	
	



*- informācija šajā pielikumā jānorāda atbilstoši Nolikuma 9.1.7. punkta prasībām.

5. pielikums 
ATKLĀTAM KONKURSAM 
“INFRASTRUKTŪRAS IZVEIDE ALŪKSNĒ, ALŪKSNES NOVADĀ”
(IDENTIFIKĀCIJAS Nr. ANP 2024/14)

 
INFORMĀCIJA PAR SPECIĀLISTIEM 
 
202_. gada ____.___________ 
 
	Piedāvātais speciālists, 
kvalifikācija 
	Speciālista vārds, uzvārds 
	Sertifikāta numurs 
 
	Piezīmes * 

	 
	 
	 
	 

	 
	 
	 
	 

	 
	 
	 
	 

	 
	 
	 
	 


 
[bookmark: _Hlk166673249]* - norāda, vai piesaistītais speciālists piedāvājuma iesniegšanas brīdī ir: 
A – pretendenta (piegādātāja vai piegādātāju apvienības) resurss;  
B – apakšuzņēmēja – komersanta resurss; 
C – apakšuzņēmējs – persona, kura tiks piesaistīta uz atsevišķa līguma pamata konkrētā iepirkuma līguma izpildē 
 
 
Ja sarakstā norādītais speciālists nav pretendenta resurss, pretendentam jāiesniedz speciālista apliecinājums par dalību Atklātā konkursā un dalību līguma izpildē gadījumā, ja pretendentam tiks piešķirtas iepirkuma līguma slēgšanas tiesības. Apliecinājumā jānorāda speciālista vārds, uzvārds, sertifikāta numurs un darbības joma, un kontakttālruņa numurs. 




6. pielikums
ATKLĀTAM KONKURSAM 
“INFRASTRUKTŪRAS IZVEIDE ALŪKSNĒ, ALŪKSNES NOVADĀ” 
(IDENTIFIKĀCIJAS NR .ANP 2024/14)

PERSONU, UZ KURU IESPĒJĀM PRETENDENTS BALSTĀS, 
LAI APLIECINĀTU SAVU KVALIFIKĀCIJAS ATBILSTĪBU PAZIŅOJUMĀ PAR LĪGUMU VAI IEPIRKUMA PROCEDŪRAS DOKUMENTOS NOTEIKTAJĀM PRASĪBĀM, SARAKSTS 

202_. gada ____._____________



	Nr.
	Persona, uz kuras iespējām pretendents balstās (nosaukums un reģistrācijas numurs)
	Kvalifikācijas prasība, kuras izpildei pretendents balstās uz citas personas iespējām
	Tehnisko vai profesionālo spēju apraksts

	1.
	
	
	

	...
	
	
	



* - veidlapu aizpilda pretendents



7. pielikums 
[bookmark: _Toc433725873][bookmark: _Toc495396435]ATKLĀTAM KONKURSAM 
“INFRASTRUKTŪRAS IZVEIDE ALŪKSNĒ, ALŪKSNES NOVADĀ”
(IDENTIFIKĀCIJAS Nr. ANP 2024/14)

APAKŠUZŅĒMĒJIEM NODODAMO 
[bookmark: _Hlk12016967]BŪVDARBU UN/VAI PAKALPOJUMU (≥10000 euro) SARAKSTS 

202_. gada ____._____________
[bookmark: _Hlk166673386]
	Apakšuzņēmējs (nosaukums un reģistrācijas numurs) 
	Nododamo būvdarbu un/vai pakalpojumu saraksts 
	Nododamo būvdarbu un/vai pakalpojumu apjoms (summa euro bez PVN) 
	Apakšuzņēmēja atbilstība mikro, mazā vai vidējā uzņēmuma definīcijai
(norādīt A, B vai C) 

	 
	 
	 
	 

	 
	 
	 
	 

	 
	 
	 
	 

	 
	 
	 
	 



· Papildus informācijai nepieciešams norādīt, kādai definīcijai atbilst apakšuzņēmējs:
	
	

	A -
	mikrouzņēmums ir uzņēmums, kurā nodarbinātas mazāk nekā 10 personas un kura gada apgrozījums un/vai bilance nepārsniedz 2 miljonus euro.

	B -
	mazais uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.

	C -
	vidējais uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.






8. pielikums
[bookmark: _Toc433725874][bookmark: _Toc495396436]ATKLĀTAM KONKURSAM 
“INFRASTRUKTŪRAS IZVEIDE ALŪKSNĒ, ALŪKSNES NOVADĀ” 
(IDENTIFIKĀCIJAS Nr. ANP 2024/14)

APAKŠUZŅĒMĒJA (≥10000 euro) / PERSONAS, 
UZ KURAS IESPĒJĀM PRETENDENTS BALSTĀS, APLIECINĀJUMS*

202_. gada ____.____________



Ar šo <Apakšuzņēmēja / personas, uz kuras iespējām pretendents balstās nosaukums, reģistrācijas numurs un adrese>* apliecina, ka:

1. [bookmark: _Hlk12017043]piekrīt piedalīties Alūksnes novada pašvaldības (turpmāk – Pasūtītājs) organizētajā Atklātajā konkursā “Infrastruktūras izveide Alūksnē, Alūksnes novadā” (identifikācijas Nr. ANP 2024/14) kā /pretendenta nosaukums, reģistrācijas numurs un adrese/ (turpmāk – pretendents) <apakšuzņēmējs / persona, uz kuras iespējām pretendents balstās>*, kā arī

2. gadījumā, ja ar pretendentu ir noslēgts iepirkuma līgums, apņemas:

[bookmark: _Hlk12017101]2.1. veikt norādītos būvdarbus un/vai sniegt pakalpojumus (ja attiecināms) **:

/īss būvniecības darbu vai sniedzamo pakalpojumu apraksts atbilstoši Apakšuzņēmējiem nododamo darbu sarakstā norādītajam un summa (bez PVN) kādā apmērā darbi tiek nodoti (atbilstoši pretendenta lokālām tāmēm)/

2.2. un nodot pretendentam šādus resursus (ja attiecināms) **:

/īss pretendentam nododamo resursu (tehniskais personāls vai institūcijas, kuras iesaistīs būvdarbu veikšanā, vadošais personāls, tehniskais aprīkojums, iekārtas un instrumenti, saimnieciskie un/vai finansiālie rādītāji u.c.) apraksts/.

2.3. būt solidāri atbildīgs par iepirkuma līguma izpildi (ir attiecināms, ja pretendents balstās uz citu personu saimnieciskajām un finansiālajām spējām) **.

2.4. un nodot pretendentam šādas tehniskās un profesionālās spējas (ja attiecināms):
/pretendentam nododamo tehnisko un profesionālo spēju apraksts, kurā norādīts tieši kādu pieredzi uzņēmējs nodot pretendentam vai uz kādu pieredzi pretendents balstās, lai apliecinātu savu kvalifikāciju/

* - norādīt tikai atbilstošo 
** - norādīt tikai, ja attiecināms


	Apakšuzņēmēja/ personas, uz kuras iespējām balstās, nosaukums, pārstāvja amats, vārds un uzvārds, paraksts
	





10. pielikums
LĪGUMA PROJEKTS

BŪVDARBU LĪGUMS ANP/___________________________

Alūksnē, 		datums skatāms laika zīmogā

Alūksnes novada pašvaldība, reģistrācijas numurs 90000018622, turpmāk – Pasūtītājs, kuras vārdā saskaņā ar Alūksnes novada pašvaldības nolikumu rīkojas tās <amatpersonas amats un vārds, uzvārds>, 
sabiedrisko pakalpojumu sniedzējs SIA “RŪPE”, reģistrācijas numurs 53203000201, turpmāk – Pasūtītāja Sadarbības partneris, kura vārdā saskaņā ar <pilnvarojums> rīkojas tās <amatpersonas amats un vārds, uzvārds>, un
[bookmark: _Hlk499642861]<būvkomersanta nosaukums>, reģistrācijas numurs <numurs>, turpmāk – Uzņēmējs, kura vārdā saskaņā ar <pilnvarojums> rīkojas tā/-s <amatpersonas amats un vārds, uzvārds>,
[bookmark: _Hlk514931501][bookmark: _Hlk29542324]pamatojoties uz Publisko iepirkumu likuma noteiktajā kārtībā veiktu atklātu konkursu <nosaukums> (identifikācijas Nr. <numurs>), turpmāk – Iepirkums,
Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" projekta “Infrastruktūras izveide Alūksnē, Alūksnes novadā” ietvaros, 
noslēdz šo līgumu: 

1. [bookmark: _Ref487460189]Līguma priekšmets, izpildes termiņš 
1.1. [bookmark: _Hlk83135947]Pasūtītājs uzdod, bet Uzņēmējs atbilstoši šī līguma nosacījumiem un normatīvo aktu prasībām, ar saviem materiāliem, darba rīkiem, ierīcēm un darbaspēku apņemas par samaksu veikt būvdarbus, infrastruktūras izveidei zemes vienībās ar kadastra apzīmējumu 36010020802; 36010050924; 36010020801; 36010040736; 36010020803; 36010050919; Alūksnē, Alūksnes novadā, atbilstoši SIA “BM-projekts” 2024. gadā izstrādātajam būvprojektam “Infrastruktūras izveide Alūksnē, Alūksnes novadā”, 1.  un 2. kārta. 
Līgumā Pasūtītāja pusē attiecībā uz būvprojekta 1. kārtas lokālās tāmes Nr.5-1 “Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“ būvdarbu izpildes uzraudzību un apmaksu piedalās Pasūtītāja Sadarbības partneris.
1.2. Līguma izpildē Uzņēmējam ir saistoši Latvijas Republikā spēkā esošie normatīvie akti, šis līgums, būvprojekts un Iepirkuma dokumentācija (nolikums ar pielikumiem un saistītajiem dokumentiem, Uzņēmēja piedāvājums tam). 
1.3. [bookmark: _Hlk499647422]Būvdarbu izpildes termiņš ir 9 (deviņi) mēneši, skaitot no līguma noslēgšanas dienas, līdz būvobjekta nodošanas Pasūtītājam un akta sastādīšanai (līguma 1.7.punkts), ievērojot, ka būvdarbi un to posmi izpildāmi tādos termiņos, kā noteikts būvdarbu izpildes kalendārajā grafikā.
[bookmark: _Hlk160461982]Būvdarbi sevī ietver būvdarbus, to sagatavošanu, vadību un organizēšanu, būvdarbiem nepieciešamos materiālus t.sk. to piegādi, kā arī nepieciešamās dokumentācijas sagatavošanu un citas darbības, kas izriet no būvniecības jomu regulējošiem normatīvajiem aktiem, būves pieņemšanas ekspluatācijā nodrošināšanu un objekta (un ar to saistītās dokumentācijas) nodošanu Pasūtītājam. 
Uzņēmējam pašam līguma izpilde ir jāplāno un jārealizē tā, lai būvdarbu sagatavošana, veikšana, pabeigšana, līgumā un Iepirkuma tehniskajā specifikācijā noteikto dokumentu pieprasīšana, iesniegšana, saņemšana, tajā skaitā akta par būves pieņemšanu ekspluatācijā parakstīšana un citu nepieciešamo dokumentu noformēšana un iesniegšana Pasūtītājam, notiktu, ņemot vērā termiņus, kādi noteikti līgumā un normatīvajos aktos (ievērtējot laiku precizējumu veikšanai dokumentos un defektu novēršanai būvdarbos, ja tāda nepieciešamība rastos) un kopumā iekļautos šajā punktā noteiktajā termiņā.
1.4. Būvdarbu izpildes termiņu, turklāt nekonstatējot līdzēja vainojamu rīcību vai bezdarbību, līdzējiem rakstiski vienojoties, bez sankciju piemērošanas, ar vai bez izmaiņām līgumcenā, tomēr kopumā nepārsniedzot Pasūtītāja realizējamā Kohēzijas fonda projekta gala termiņu, var pagarināt, ja:
1.4.1. nepārvaramas varas rezultātā tiek apgrūtināta vai uz laiku ir neiespējama līgumā noteikto saistību izpilde; 
1.4.2. meteoroloģisku apstākļu dēļ atsevišķu vai visu būvdarbu veikšana tehnoloģiski nav iespējama, vai ir iespējama tikai zemā kvalitātē;
1.4.3. pēc Pasūtītāja iniciatīvas tiek veiktas izmaiņas būvdarbu apjomos vai tehniskajos risinājumos, realizēti neparedzētie vai papildu darbi;
1.4.4. Būvdarbu izpildes vietā tiek atklāti komunikāciju tīkli, aizsargājami vai bīstami objekti, kas nebija norādīti iepriekš zināmi, un tas ietekmē būvdarbu gaitu, tiek konstatētas kļūdas būvprojektā, izpētē, uzmērīšanā;
1.4.5. [bookmark: _Hlk497825063]Pasūtītājs, būvuzraugs, autoruzraugs vai kompetenta kontrolējošā institūcija ir kavējusi vai apturējusi būvdarbu veikšanu no Uzņēmēja neatkarīgu iemeslu dēļ;
1.4.6. tiek veikta Eiropas Savienības fondu vadībā iesaistītās kompetentās iestādes pārbaude, un tās process vai iespējamie lēmumi būtiski ietekmē līguma izpildi;
1.4.7. valsts vai pašvaldības institūcija izdod administratīvu vai normatīvu aktu, kas ir saistošs izpildot būvdarbus un kavē būvdarbu izpildes kalendārajā grafikā noteikto termiņu ievērošanu;
1.4.8. tiek pārsniegts ar līguma izpildi saistīto dokumentu izsniegšanai normatīvajos aktos noteiktais termiņš;
1.4.9. no Pasūtītāja neatkarīgu iemeslu dēļ tiek apturēts, vai kavēts Pasūtītāja projekta realizēšanai paredzētais Valsts kases aizdevums vai Kohēzijas fonda finansējums. 
1.5. Ja būvdarbu izpildes gaitā ir nepieciešamas līguma termiņa izmaiņas, tad līdzējs, kas tās ierosina, iesniedz otram pieprasījumu, kurā norāda būvdarbu izpildes termiņa kavēšanas iemeslus, pieprasītā termiņa pagarinājuma pamatojumu, piedāvājumu būvdarbu izpildes kalendārā grafika izmaiņām. Pamatots līguma termiņa pagarinājums jāpieprasa brīdī, kad šāda situācija rodas, nevis līguma izpildes termiņa beigās, atsaucoties uz jau iepriekš pastāvējušiem apstākļiem vai notikušiem faktiem.
1.6. Līgumā noteiktā Pasūtītāja saistība ir izpildīta, kad ir veikts pēdējais norēķins ar Uzņēmēju par atbilstoši līgumam izpildītiem būvdarbiem.
1.7. Līgumā noteiktā Uzņēmēja saistība par būvdarbu izpildi attiecīgajai būvdarbu kārtai tiek uzskatīta par pabeigtu un attiecīgais būvobjekts pāriet Pasūtītāja atbildībā līdz ar būvobjekta nodošanas Pasūtītājam akta (būvobjekta nodošanas un pieņemšanas akts Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 18.punkta kārtībā) parakstīšanu, kad ir iestājušies visi šie nosacījumi:
1.7.1. Uzņēmējs ir izpildījis Iepirkuma tehniskajā specifikācijā paredzētos būvdarbus atbilstoši līgumam;
1.7.2. Būvdarbu izpildes vieta ir sakopta, no tās izvesti būvgruži un sadzīves atkritumi, Uzņēmēja inventārs un materiāli, noņemti nožogojumi;
1.7.3. Būvvalde ir izdevusi aktu par būves pieņemšanu ekspluatācijā.

2. Līgumcena un norēķinu kārtība
2.1. Līgumcena, par kvalitatīvu, līguma nosacījumiem atbilstošu Būvdarbu izpildi, tiek noteikta <summa skaitļos> EUR (<summa vārdos>), neskaitot PVN un sastāv no atlīdzības par:
2.1.1. [bookmark: _Hlk164847070]1.kārtas būvdarbiem <summa skaitļos> EUR (<summa vārdos>), neskaitot PVN, tajā skaitā Pasūtītāja Sadarbības partnera izmaksas proporcionāli būvdarbu lokālajai tāmei Nr.5-1“Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“ <summa skaitļos> EUR (<summa vārdos>), neskaitot PVN;
2.1.2. 2.kārtas būvdarbiem <summa skaitļos> EUR (<summa vārdos>), neskaitot PVN.
2.2. Uzņēmējs ar šī līguma noslēgšanu apliecina, ka ir pilnībā iepazinies un izpētījis Iepirkuma tehnisko specifikāciju, būvprojektā ietvertos risinājumus, darbu apjomus, pielietojamos materiālus, kvalitātes un tehnoloģijas prasības, Pasūtītāja tehniskās prasības, un tam nav nekādu pretenziju pret tiem. Uzņēmējs apliecina, ka būvdarbi ir realizējami un finanšu piedāvājumā ir iekļauti visi ar Uzņēmēja saistību izpildi saistītie izdevumi. Uzņēmējs arī apliecina, ka ir izvērtējis visus ar līguma izpildi saistītos riskus, un to izmaksas ir ietvēris kopējā līgumcenā un uzņemas atbildību par visu nepieciešamo darbu un ar tiem saistīto izmaksu paredzēšanu.
Līdzēji vienojas, ka Pasūtītājam, saskaņā ar Civillikuma 1425. pantu, ir tiesības, un Pasūtītājs ir ieinteresēts saņemt pilnīgu līguma priekšmeta izpildījumu, nevis tikai kādu tā daļu. Līdz ar to kopējā līgumcena, kas noteikta līguma 2.1. punktā, Uzņēmējam pienākas par pilnībā atbilstoši līguma noteikumiem izpildītiem būvdarbiem.
2.3. Līgumcena var tikt mainīta Publisko iepirkumu likuma 61. pantā noteiktajās robežās, ja līguma izpildes laikā, Pasūtītāja vai Pasūtītāja Sadarbības partnera ekonomiskās lietderīguma interesēs rodas nepieciešamība pēc papildu būvdarbiem, tiek mainīts veicamo būvdarbu apjoms, tehnoloģija vai risinājumi, materiāli tiek aizvietoti ar jauninājumiem tirgū vai ar līdzvērtīgiem lētākiem vai tirgū nepieejamiem, vai Pasūtītājs atsakās no kāda apjoma, bez kura realizēšanas var tikt samērīgi sasniegts būvdarbu mērķis atbilstošā kvalitātē. Vienošanās par izslēdzamajiem vai papildu darbiem tiek noslēgta Publisko iepirkumu likumā un šajā līgumā noteiktajā kārtībā.
2.4. Pasūtītājs, bet attiecībā uz 1. kārtas būvdarbu lokālajā tāmē Nr.5-1“Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“paredzētajiem būvdarbiem – Pasūtītāja Sadarbības partneris, norēķinās ar Uzņēmēju šādā kārtībā:
2.4.1. izpildoties līguma 2.5. punkta nosacījumiem, par kalendāra mēnesī faktiski izpildīto būvdarbu apjomu, 10 (desmit) darba dienu laikā pēc izpildes akta un Uzņēmēja izrakstītā maksājuma pieprasījuma (rēķina) saņemšanas:
2.4.2. par visiem, tai skaitā pēdējā kalendāra mēnesī izpildītajiem būvdarbiem katrai kārtai atsevišķi, samaksu Uzņēmējam kā galīgo norēķinu 30 (trīsdesmit) dienu laikā pēc tam, kad Uzņēmējs ir nodevis būvobjektu Pasūtītājam un iesniedzis Pasūtītājam rēķinu un garantijas saistību izpildes nodrošinājumu. Ja Uzņēmējs kavējas ar garantijas nodrošinājuma noformēšanu, izvērtējot lietderības apsvērumus, gala norēķinu var veikt uz šim mērķim atvērtu Uzņēmēja darījumu kontu.
2.5. Lai saņemtu norēķinu par kalendāra mēnesī izpildītajiem būvdarbiem:
2.5.1. [bookmark: _Hlk163220215]Uzņēmējs sastāda aktu par kalendāra mēnesī izpildīto būvdarbu daļu katrai kārtai atsevišķi (un 1. kārtas būvdarbos atsevišķi arī attiecībā uz lokālo tāmi Nr.5-1“Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“ )  pēc formas, kas atbilst tāmēm tā, lai izmaksu salīdzināšanai būtu izsekojami veiktie izdevumi. Aktā atļauts iekļaut un Pasūtītājs, vai attiecīgi Pasūtītāja Sadarbības partneris, apmaksā tikai būvdarbos attiecīgajā periodā izmantotos (iebūvētos) materiālus; 
2.5.2. atbildīgā būvdarbu vadītāja apstiprinātu un būvuzrauga saskaņotu kalendāra mēneša izpildes aktu Uzņēmējs iesniedz Pasūtītājam līdz nākamā kalendārā mēneša 10. (desmitajam) datumam un uzrāda Pasūtītāja pārstāvim visu šajā periodā veikto būvdarbu izpilddokumentāciju (izpildshēmas, segto darbu un nozīmīgo konstrukciju aktus, atbilstības sertifikātus, materiālu ekspluatācijas īpašību deklarācijas u.c.);
2.5.3. Pasūtītājs 10 (desmit) darba dienu laikā izskata saņemto aktu, akceptē to, vai minētajā termiņā iesniedz Uzņēmējam pretenziju, norādot ar līguma noteikumiem pamatotas nepilnības;
2.5.4. ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto būvdarbu apjomiem, Uzņēmējs 10 darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, tam ir pienākums pasūtīt būves ekspertīzi par veikto būvdarbu kvalitāti. Ja būves ekspertīze vai inženierkonsultanta lēmums neapstiprina Pasūtītāja defektu aktā norādīto vai veikto būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs būvdarbus ir pieņēmis ekspertīzes slēdziena vai inženierkonsultanta lēmuma iesniegšanas dienā un būvdarbu izpildes akta parakstīšana nav nepieciešama. Ja Uzņēmējs piekrīt defektu aktā Pasūtītāja norādītajām nepilnībām vai ekspertīze vai inženierkonsultanta lēmums apstiprina defektu aktā Pasūtītāja norādītās nepilnības vai veikto būvdarbu neatbilstību normatīvo aktu un Pasūtītāja prasībām, Uzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus un Pasūtītāja realizētā projekta gala termiņu. Ja līdzēji nevar vienoties, termiņu defektu novēršanai nosaka būvuzraugs. Ja defekti ir konstatēti daļā būvdarbu, tad Pasūtītājs pieņem tos būvdarbus, kuru izpildē defekti nav konstatēti; 
2.5.5. pēc pretenzijā norādīto defektu novēršanas Uzņēmējs atkārtoti iesniedz Pasūtītājam attiecīgo būvdarbu daļas pieņemšanas aktu vai, pēc saskaņošanas ar Pasūtītāju, pievieno to nākamā mēneša izpildes pieņemšanas aktam;
2.5.6. ar būvuzraugu saskaņots un abu līdzēju parakstīts kalendāra mēnesī izpildīto būvdarbu akts ir pamats Uzņēmējam maksājuma pieprasījuma (rēķina) izrakstīšanai Pasūtītājam, bet, attiecībā uz 1.kārtas būvdarbu lokālajā tāmē Nr.5-1 “Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un  Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“ paredzētajiem būvdarbiem – Pasūtītāja Sadarbības partnerim; 
2.5.7. no akta par iepriekšējā kalendāra mēnesī izpildītajiem būvdarbiem kopējās summas (bez PVN), maksājuma pieprasījuma (rēķina) izrakstīšanai Pasūtītājam vai, ja attiecināms – Pasūtītāja Sadarbības partnerim, Uzņēmējs proporcijā pret kopējo līgumcenu uzrāda un Pasūtītājs vai Pasūtītāja Sadarbības partneris ietur būvdarbu garantijas laika ieturējumu 2 % no līgumcenas, ja Uzņēmējs ir izvēlējies šādu garantijas saistību nodrošinājuma veidu.
2.6. Uzņēmējs rēķinus (arī Pasūtītāja Sadarbības partnerim adresētos) iesniedz Pasūtītājam:
2.6.1. par kalendāra mēnesī izpildītajiem būvdarbiem – 20 (divdesmit) darba dienu laikā no akta abpusējas parakstīšanas līguma 2.5. punktā paredzētajā kārtībā;
2.6.2.  par visiem izpildītajiem būvdarbiem, tai skaitā par faktiski izpildītajiem pēdējā mēnesī – 20 (divdesmit) darba dienu laikā no būvobjekta nodošanas un pieņemšanas akta abpusējas parakstīšanas dienas līguma 1.7. un 3.15. punktā noteiktajā kārtībā. 
2.7. Neierobežojot citus šajā līgumā paredzētos priekšnoteikumus maksājumu veikšanai, nepieciešams priekšnoteikums Pasūtītāja vai Pasūtītāja Sadarbības partnera pienākumam veikt jebkuru no šajā līgumā paredzētajiem maksājumiem ir Uzņēmēja spēkā esošas un pienācīgi apmaksātas apdrošināšanas polises. 
2.8. Līdzēji vienojas, ka gadījumā, ja Iepirkuma priekšmeta īstenošanai paredzētais finansējums vai tā daļa tiek piešķirta īpaši izveidotas nacionālas vai pārnacionālas programmas ietvaros, vai speciāla mērķa sasniegšanai paredzēto finansējumu un tā izmantošanu un apguvi nepieciešams saskaņot ar normatīvajos aktos noteiktajām uzraudzības iestādēm, izpildīto būvdarbu apmaksas termiņš var tikt pagarināts līdz 60 (sešdesmit) dienām.
2.9. Līdzēji vienojas, ka Uzņēmējs rēķinu (tai skaitā e-rēķinu) ir tiesīgs iesniegt Pasūtītājam apmaksai elektroniski e-pastā: rekini@aluksne.lv. Maksājuma pieprasījumā (rēķinā) ietver: 
2.9.1. maksātāju:
2.9.1.1. attiecībā uz būvprojekta 1. kārtas lokālās tāmes Nr.5-1 “Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“ būvdarbiem Pasūtītāja Sadarbības partneri,
2.9.1.2. attiecībā uz būvprojekta 1. kārtas lokālās tāmes Nr.4-4 “Ceļa darbi (TS-CD)_Iekškvartāls-Atkritumu konteineru laukums. Kad.apz.36010020801. Neattiecināmās izmaksas” un 2.kārtas būvdarbiem Pasūtītāju ar Pasūtītāja norēķinu kontu,
2.9.1.3. pārējā daļā Pasūtītāju ar norēķinu kontu Valsts kasē;
2.9.2. citus normatīvajos aktos noteiktos rekvizītus;
2.9.3. līguma numuru un būvobjekta nosaukumu;
2.9.4. norādi uz kalendāra mēneša vai gala norēķinu pamatojošo aktu;
2.9.5. citu Pasūtītāja norādīto informāciju.
2.10. Rēķina apmaksa tiek uzskatīta par notikušu, kad Pasūtītājs vai attiecīgi Pasūtītāja Sadarbības partneris ir veicis naudas summas pārskaitījumu no sava bankas konta Uzņēmēja kontā. Strīdus gadījumā līgumā noteiktie maksājumi tiek uzskatīti par izpildītiem brīdī kad maksātājs ir iesniedzis bankā izpildei maksājuma uzdevumu par konkrēto summu un tā to ir pieņēmusi izpildei.
2.11. Pasūtītājs vai (ja attiecināms) Pasūtītāja Sadarbības partneris no Uzņēmējam izmaksājamās atlīdzības kā ieskaitu bezstrīda kārtībā ir tiesīgs ieturēt summas, kas tam saskaņā ar šo līgumu pienākas no Uzņēmēja kā: 
2.11.1. izdevumi, kas radušies sakarā ar būvdarbu defektu vai būvdarbu ietekmē nodarītu bojājumu būvobjektam novēršanu;
2.11.2. līgumsodu maksājumi (ja tādi Uzņēmējam ir jāmaksā Pasūtītājam saskaņā ar šo līgumu).
2.12. [bookmark: _Hlk156486155]Uzņēmējs līgumos ar apakšuzņēmējiem iekļauj noteikumus par izpildīto būvdarbu pieņemšanu katru mēnesi un nodrošina laicīgu samaksas veikšanu visiem līguma izpildē iesaistītajiem apakšuzņēmējiem par faktiski izpildītajiem un no Pasūtītāja vai Pasūtītāja Sadarbības partnera puses apmaksātajiem Būvdarbiem 60 (sešdesmit) dienu laikā pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu. 

3. Būvdarbu izpilde 
3.1. Pasūtītājs 2 (divu) darba dienu laikā pēc līguma noslēgšanas pilnvaro Uzņēmēju būvniecības informācijas sistēmā, turpmāk - BIS, veikt darbības, kas nepieciešamas Uzņēmēja saistības izpildei saskaņā ar šo līgumu.
3.2. Uzņēmējs 5 (piecu) darba dienu laikā no līguma noslēgšanas pievieno BIS normatīvajos aktos noteiktos dokumentus, kas nepieciešami, lai saņemtu atzīmi par būvdarbu uzsākšanas nosacījumu izpildi.
3.3. [bookmark: _Hlk156487700] Uzņēmējs 2 (divu) darba dienu laikā pēc saņemtās atzīmes par būvdarbu uzsākšanas nosacījumu izpildi iesniedz Pasūtītājam precizētu būvdarbu izpildes kalendāro grafiku, pievieno BIS un nodod saskaņošanai iesaistītajiem dalībniekiem darbu veikšanas projektu.
3.4. Pasūtītājs apliecina gatavību pēc Uzņēmēja pirmā uzaicinājuma, kad būvatļaujā ir saņemta atzīme par būvdarbu uzsākšanas nosacījumu izpildi, ar aktu nodot būvobjektu Uzņēmēja atbildībā būvdarbu veikšanai. Pasūtītājs ir tiesīgs neparakstīt aktu, ja Uzņēmējs līdz tā sastādīšanai nav iesniedzis Pasūtītājam/pievienojis BIS:
3.4.1. darbu veikšanas projektu (ievērtējot, ka būvdarbu laikā tiek nodrošināta piekļuve privātīpašumiem un ar uzņēmējdarbību saistītajām teritorijām);
3.4.2. Būvdarbu izpildes kalendāro grafiku ar detalizāciju, kas Pasūtītājam ļauj izsekot būvdarbu intensitātei būvobjektā un naudas plūsmas grafiku;
3.4.3. satiksmes organizēšanas shēmu, nodrošinot transportam un gājējiem drošu pārvietošanos un pieeju esošajām ēkām un infrastruktūras objektiem ar minimāliem ierobežojumiem;
3.4.4. [bookmark: _Hlk159589512]apakšuzņēmēju sarakstu atbilstoši Publisko iepirkumu likuma 63. panta ceturtās daļas regulējumam un šī līguma 7.1. punktam.
[bookmark: _Hlk156489006]Ar būvdarbu izpildes vietas (būvobjekta) nodošanas akta sastādīšanu Uzņēmējs uzņemas pilnu kontroli un atbildību par tajā notiekošajiem procesiem (t.sk. vides aizsardzību, nelaimes gadījumiem, normatīvo aktu pārkāpumiem, būvdarbu izpildes bojājumiem/ iznīcināšanas risku kā arī par būvobjekta saglabāšanu (t.sk. aizsardzību pret bojājumiem) un uzturēšanu (t.sk. ceļu satiksmes plūsmas nodrošināšanu, ceļazīmju uzstādīšanu, putekļu izplatības samazināšanu).
3.5. [bookmark: _Hlk511997877][bookmark: _Hlk156489170]Būvdarbu organizatoriskie jautājumi tiek risināti un izskatīti būvsapulcēs, kas notiek 1 (vienu) reizi nedēļā, ja vien līdzēji nevienojas par citu kārtību. Sanāksmes tiek rīkotas Pasūtītāja telpās vai būvobjektā, vai ar Pasūtītāja piekrišanu – izmantojot videokonferenci (attēla un skaņas pārraidi reālajā laikā), un tajās piedalās Uzņēmēja pārstāvji, t.sk. atbildīgais būvdarbu vadītājs, Pasūtītāja pārstāvji, būvuzraugs, autoruzraugs, kā arī citas personas pēc Pasūtītāja un Uzņēmēja saskaņotiem ieskatiem.
[bookmark: _Hlk156489213]Par steidzamiem un neatliekamiem būvdarbu organizācijas jautājumiem to norises laikā līdzēji un būvuzraugs vienojas mutiski. Uzņēmējs var pieprasīt un saņemt minētā rakstveida apstiprinājumu, ja tāda nepieciešamība izriet no norādījuma būtības.
Ar būvsapulču un/ vai citu līdzēju sanāksmju protokoliem vai norunām nevar grozīt būvdarbu vai līguma saistību apjomu, vai līdzēju pienākumus un tiesības.
3.6. Līdzējiem nekavējoties, bet ne vēlāk kā nākamajā darba dienā, jāpaziņo otram par apstākļiem (izmaiņām), kas var ietekmēt līguma būtiskās sastāvdaļas (līgumcenu, būvdarbu apjomu vai izpildes termiņu), kā arī ne vēlāk kā 3 (trīs) darba dienu laikā, jāinformē otrs, ja konstatē, ka:
3.6.1. starp līguma dokumentu datiem ir pretrunas;
3.6.2. līguma dokumentos sniegtie dati atšķiras no reāliem apstākļiem;
3.6.3. līguma dokumenti ir nepilnīgi vai kļūdaini;
3.6.4. informācija, kas sniegta būvdarbu izpildes laikā, atšķiras no līguma dokumentiem;
3.6.5. mainījušies līguma izpildei nozīmīgi apstākļi.
3.7. [bookmark: _Hlk511998480]Neierobežojot citas šajā līgumā paredzētās Uzņēmēja saistības, Uzņēmējam ir pienākums:
3.7.1. veikt būvdarbus savlaicīgi (atbilstoši grafikam un tajā norādītajam strādājošo cilvēku skaitam, nodrošinot, ka nerodas pārtraukumi darba procesos, kā arī paredzot būvdarbu intensitātes palielināšanas iespēju, lai nodrošinātu 1.4. punkta kārtībā pagarinātā līguma izpildes termiņa iekļaušanos Pasūtītāja realizējamā Kohēzijas fonda projekta kopējā termiņā) un labā kvalitātē, ietverot, bet neaprobežojoties ar savlaicīgu materiālu un aprīkojuma piegādi, nodrošinājumu ar darbarīkiem, pietiekamu un kvalificētu darbaspēku, transportu, visu nepieciešamo dokumentāciju, darba drošības un darba aizsardzības prasību izpildi;
3.7.2. Būvdarbu veikšanas laikā kārtot būvdarbiem nepieciešamo dokumentāciju (t.sk. vietnē www.bis.gov.lv) (būvdarbu žurnālu, segto darbu un nozīmīgo konstrukciju aktus, materiālu un darba kvalitātes pārbaudes, izpildmērījumus u.c.) un normatīvajos aktos par darba aizsardzības prasībām paredzētos dokumentus (darba aizsardzības plānu, nodarbināto sarakstus u.c.), nodrošināt attiecīgo dokumentu pievienošanu būvniecības lietai BIS /atrašanos būvobjektā un pēc pirmā pieprasījuma uzrādīt vai izsniegt Pasūtītāja pārstāvim, būvuzraugam, Būvvaldes inspektoram to pienākumu pildīšanai;
3.7.3. ievērot un izpildīt būvuzrauga norādījumus, atbildīgo institūciju prasības, kā arī Pasūtītāja un attiecībā uz būvprojekta 1. kārtas lokālās tāmes Nr.5-1 “Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“  būvdarbiem arī Pasūtītāja Sadarbības partnera norādījumus, kas tiek doti līguma mērķa pilnīgai sasniegšanai un nav pretrunā ar Latvijas Republikā spēkā esošo normatīvo aktu normām;
3.7.4. savlaicīgi saņemt no valsts un pašvaldības iestādēm un kompetentām trešajām personām visus būvdarbu pienācīgai izpildei nepieciešamos norādījumus, noteikumus, atļaujas, (izņemot būvatļaujas, kas jau ir izsniegtas pirms līguma noslēgšanas), saskaņojumus, piekrišanas, apstiprinājumus, atļaujas, licences u.tml.;
3.7.5. uz sava rēķina nodrošināt būvdarbu izpildes vietā visus nepieciešamos materiālus, aprīkojumu un resursus (gan pastāvīgos, gan pagaidu un patērējama rakstura), kas nepieciešami būvdarbu pienācīgai izpildei un būvobjekta uzturēšanai to laikā, uz sava rēķina uzstādīt nepieciešamās pagaidu būves un konstrukcijas (nojumes, glabātuves, biroja telpas, sanitārās telpas, tualetes), veikt to uzturēšanu/uzkopšanu;
3.7.6. nodrošināt darba tiesiskās attiecības, darba drošību un aizsardzību regulējošo normatīvo aktu prasību pilnīgu ievērošanu un izpildi būvdarbu izpildes vietā, norīkot darba aizsardzības koordinatoru, kas atbild par drošības aizsardzības un nelaimes gadījumu novēršanas prasību ievērošanu;
3.7.7. veikt visus nepieciešamos drošības un piesardzības pasākumus, lai nodrošinātu, ka būvdarbu izpildes ietvaros un saistībā ar tiem netiek nodarīts jebkāds kaitējums videi, cilvēku dzīvībai vai veselībai, būvobjektam, apakšzemes un virszemes komunikācijām, segumiem vai inventāram/aprīkojumam būvobjektā un ārpus tā, neatkarīgi no tā, kam šādas komunikācijas un objekti pieder;
3.7.8. uzturēt tīrību un kārtību būvlaukumā, regulāri novākt un izvest būvgružus, kā arī jebkādas konstrukcijas, ieskaitot nojumes, glabātuves u.tml., tiklīdz tās vairs nav nepieciešamas būvdarbu izpildei;
3.7.9. veikt būvdarbu izpildei nepieciešamās darbības, nepārkāpjot sabiedriskās kārtības prasības, un neaizskart trešo personu tiesības pilnvērtīgi lietot publiskos un privātos ceļus un gājēju celiņus, kā arī trešajām personām piederošos īpašumus. Būvdarbu izpildē nepieļaut nesamērīgas vai normatīvo aktu prasības pārkāpjošas emisijas, troksni, putekļus, vibrāciju un citu traucējumu trešajām personām vai sabiedriskajai kārtībai;
3.7.10. precīzi un laikā izpildīt būvuzrauga prasības, savlaicīgi – vismaz 3 (trīs) darba dienas iepriekš, saskaņot ar būvuzraugu segto darbu uzrādīšanu pirms konstrukciju aizsegšanas;
3.7.11. atjaunot, t.sk. rekultivēt, būvdarbu veikšanas laikā skartās teritorijas;
3.7.12. nodrošināt, lai tiktu atbilstoši sagatavota un savlaicīgi iesniegta visa nepieciešamā dokumentācija būvobjekta pieņemšanai ekspluatācijā;
3.7.13. piedalīties defektu identificēšanā un novērst būvdarbu defektus, piedāvājot labāko risinājumu. 
3.8. [bookmark: _Hlk156544903]Uzņēmējam ir pienākums pēc pirmā pieprasījuma nekavējoties nodrošināt Būvvaldes inspektora, Pasūtītāja pārstāvja, būvuzrauga, autoruzrauga un citu institūciju pārstāvju, kuriem saskaņā ar Latvijas Republikas normatīvajiem aktiem ir kontroles tiesības, iekļūšanu būvobjekta teritorijā un brīvu pieeju būvdarbu izpildes vietai. Uzņēmējam ir pienākums iespēju robežās sniegt Pasūtītājam nepieciešamo tehnisko palīdzību šādu pārbaužu veikšanā, tajā skaitā, Uzņēmējs nodrošina:
3.8.1. savu pārstāvju piedalīšanos pārbaudē;
3.8.2. iespēju pārbaudes veicējam netraucēti veikt visas ar pārbaudi saistītās darbības, tajā skaitā izmantot Uzņēmēja instrumentus un pārbaudes ierīces, kas pieejamas būvobjektā.
3.9. Pasūtītājs ir tiesīgs jebkurā brīdī šī līguma spēkā esamības laikā ar rakstveida paziņojumu dot Uzņēmējam norādījumus apturēt būvdarbus vai jebkādas to daļas izpildi būvobjektā, norādot šādas būvdarbu apturēšanas iemeslus. Uzņēmējs apņemas nekavējoties pēc iepriekšminētā paziņojuma saņemšanas pārtraukt būvdarbus vai to attiecīgās daļas izpildi un veikt visas nepieciešamās darbības izpildītās vai iesāktās būvdarbu daļas saglabāšanai, ja tas ir tehnoloģiski iespējams. Ja būvdarbu vai to attiecīgās daļas tūlītēja pārtraukšana nav tehnoloģiski iespējama, Uzņēmējs informē par to Pasūtītāju un aptur būvdarbus, līdzko tas ir iespējams. Pēc būvdarbu pārtraukšanas Uzņēmējs rakstiskā veidā brīdina Pasūtītāju par visiem ar apturēšanu saistītajiem riskiem, sekām, ietekmi uz jau izpildīto, atlīdzību un termiņu. Uzņēmējam jāatsāk būvdarbu vai to apturētās daļas izpilde 10 (desmit) darba dienu laikā pēc Pasūtītāja rakstveida paziņojuma par būvdarbu atsākšanu saņemšanas, ja uz būvdarbu atsākšanas brīdi nav radušies tādi ārkārtēji, objektīvi un ārpus Uzņēmēja kontroles esoši apstākļi, kas kavē vai padara neiespējamu būvdarbu atsākšanu.
3.10. [bookmark: _Hlk156546436][bookmark: _Hlk156546480]Ja būvdarbu apturēšanas (t.sk. Pasūtītājam atkāpjoties no līguma) iemesls ir Uzņēmēja līguma saistību nepildīšana, nepienācīga pildīšana, vai rupja nolaidība Uzņēmējam uz sava rēķina jāizstrādā un jārealizē būvobjekta konservācijas projekts (ja piemērojams) un Uzņēmējam nav tiesību saņemt ne termiņa pagarinājumu, ne līgumcenas palielinājumu, kas saistīts ar šādu būvdarbu apturēšanu.
[bookmark: _Hlk156546569]Pie šādiem apstākļiem Pasūtītājs ir tiesīgs vienpusēji sastādīt aktu par būvobjekta pārņemšanu savā kontrolē. Pēc šāda akta saņemšanas Uzņēmējam 3 (trīs) darba dienu laikā (ja vien Pasūtītājs nav piekritis citam termiņam) ir jāatbrīvo būvobjekts no personāla un savām mantām, jāuzrāda Pasūtītājam izpilde esošajā stadijā, jānodod dokumentācija. Pēc norādītā termiņa Visas būvobjektā esošās mantas tiek uzskatītas par pamestām un Pasūtītājs ir tiesīgs rīkoties ar tām pēc saviem ieskatiem, tostarp atsavināt vai iznīcināt.
3.11. [bookmark: _Hlk511998607]Pēc būvdarbu pabeigšanas, līguma 1.3. punkta termiņa ietvaros, Uzņēmējs uz sava rēķina sagatavo būvobjektu nodošanai ekspluatācijā saskaņā ar visām prasībām, kuras izvirza kontroles institūcijas atbilstoši Latvijas Republikā spēkā esošajiem normatīvajiem aktiem, izstrādā un saskaņo normatīvajos aktos un Iepirkuma tehniskajā specifikācijā noteikto izpilddokumentāciju, izpildmērījumus, atzinumus par būves gatavību ekspluatācijai, saņem visus nepieciešamos saskaņojumus, kā arī veic citus pasākumus un sagatavo visus nepieciešamos dokumentus būves pieņemšanai ekspluatācijā, izmantojot Pasūtītāja sniegto informāciju sagatavo (t.sk. BIS) Apliecinājumu par inženierbūves gatavību ekspluatācijai, organizē tā parakstīšanu. 
3.12. [bookmark: _Hlk511998647]Pasūtītājs 10 (desmit) darba dienu laikā no dienas, kad no Uzņēmēja ir saņēmis atbildīgā būvdarbu vadītāja apstiprinātu un būvuzrauga saskaņotu aktu par pēdējā mēnesī izpildītajiem būvdarbiem un paziņojumu par būves gatavību ekspluatācijai, savas kompetences robežās novērtē paveikto un pieņem visus izpildītos būvdarbus. Pasūtītājs neparaksta aktu par pēdējā mēnesī izpildītiem būvdarbiem, ja nav saņemti visi tehnisko noteikumu izdevēju atzinumi par būves gatavību ekspluatācijai. Pēc pēdējā mēnesī izpildīto būvdarbu pieņemšanas Pasūtītājs pārbauda un paraksta Apliecinājumu par inženierbūves gatavību ekspluatācijai. Ja apliecinājums ir nepilnīgi aizpildīts vai kļūdains, Pasūtītājs to atgriež būvniecības dalībniekiem labošanai.  Dokumentu noformēšanā konstatēto trūkumu novēršana nav iemesls līguma gala termiņa pagarināšanai.
3.13. [bookmark: _Hlk83218466]Ja sezonālu apstākļu dēļ uz būvobjekta pieņemšanas ekspluatācijā brīdi nav iespējams vai nav lietderīgi veikt noteiktus darbus (piemēram, labiekārtošanas darbus), tad Pasūtītājs būvdarbus no Uzņēmēja tomēr pieņem, bet atliktie darbi ir jāpabeidz termiņā, kuru līdzēji vienojoties norāda Apliecinājumā par inženierbūves gatavību ekspluatācijai. Norēķinam šajā daļā, izvērtējot lietderības apsvērumus, Pasūtītājs var prasīt Uzņēmējam atvērt darījumu kontu.
3.14. [bookmark: _Hlk156547494]Ja būvobjekts netiek pieņemts ekspluatācijā, tad Uzņēmējs par saviem līdzekļiem un resursiem novērš Būvvaldes lēmumā norādītos defektus, parakstot aktu ar Pasūtītāju par minētā novēršanas termiņiem. Pēc lēmuma izpildes Uzņēmējs atkārtoti sagatavo un uzrāda (atbilstoši 3.12. punktam) būvobjektu nodošanai ekspluatācijā.
3.15. Uzņēmējs pēc būvobjekta pieņemšanas ekspluatācijā iesniedz Pasūtītājam būvobjekta nodošanas un pieņemšanas aktu (Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 18.punkts), ko Pasūtītājs paraksta 10 (desmit) darba dienu laikā.


4. Līdzēju pārstāvji
4.1. Lai sekmīgi vadītu šī līguma izpildi Uzņēmējs un Pasūtītājs nozīmē pārstāvjus:
4.1.1. Pasūtītāja pārstāvis ir: <amats, vārds uzvārds>, tālrunis: <numurs>, e-pasts: <adrese>;
4.1.2. Pasūtītāja Sadarbības partnera pārstāvis ir <amats, vārds uzvārds>, tālrunis: <numurs>, e-pasts: <adrese>; 
4.1.3. Uzņēmēja pārstāvis ir: atbildīgais būvdarbu vadītājs <vārds uzvārds>, tālrunis: <numurs>, e-pasts: <adrese>.

5. Uzņēmēja tiesības un pienākumi
5.1. [bookmark: _Hlk501099000]Uzņēmējam ir tiesības savlaicīgi saņemt samaksu par atbilstoši līgumam izpildītiem būvdarbiem.
5.2. [bookmark: _Hlk512002092]Ar šo līgumu Uzņēmējs ir Pasūtītāja norīkots projekta vadītājs, kas tiek pilnvarots Pasūtītāja vārdā iecelt projekta izpildes koordinatoru, izstrādāt darba aizsardzības plānu, nepieciešamības gadījumā nosūtīt Valsts darba inspekcijai un izvietot būvlaukumā iepriekšēju paziņojumu par būvdarbu veikšanu, un Pasūtītāja vārdā ir atbildīgs par darba aizsardzības prasību ievērošanu.
5.3. Uzņēmējam ir pienākums:
5.3.1. uz sava rēķina izgatavot un uzstādīt ar Pasūtītāja pārstāvi saturiski saskaņotu būvtāfeli;
5.3.2. izpildīt līguma 1.1. punktā paredzētos būvdarbus pilnā apjomā un augstā kvalitātē saskaņā ar Iepirkuma Tehnisko specifikāciju, līguma noteikumiem un būvdarbu izpildes kalendāro grafiku, t.sk. savlaicīgi novērst būvdarbu izpildes laikā atklātos defektus;
5.3.3. visu būvdarbu veikšanai nodrošināt kvalificētu tehnisko personālu un uzņemties atbildību par savu darbinieku un pieaicināto speciālistu kvalifikāciju, kā arī konkrēta darba veikšanai nepieciešamajām apliecībām, licencēm un sertifikātiem;
5.3.4. visu līguma saistību izpildīšanas uzraudzīšanai nodrošināt kompetentu un pilnvarotu atbildīgo būvdarbu vadītāju <vārds uzvārds>, <sertifikāta numurs>, kuram no Pasūtītāja puses tiek doti visi ar līguma izpildi saistītie norādījumi. Atbildīgā būvdarbu vadītāja maiņa notiek atbilstoši līguma 7. punktam – bez grozījumu izdarīšanas līgumā;
5.3.5. Būvdarbus izpildīt ar kvalitatīviem materiāliem, iekārtām un izstrādājumiem, kas atbilst standartu un Iepirkuma tehnisko noteikumu prasībām un ir sertificēti;
5.3.6. gadījumā, ja Uzņēmējs pieaicinājis apakšuzņēmējus, uzņemties atbildību par apakšuzņēmēju veiktā darba termiņiem, kvalitāti vai radītajiem zaudējumiem;
5.3.7. veicot būvdarbus, nodrošināt Darba aizsardzības likuma un citu Latvijas Republikā spēkā esošo darba aizsardzību reglamentējošo normatīvo aktu prasību izpildi, t.sk. nozīmēt būvdarbu izpildes vietā atbildīgo personu par darba aizsardzību un ugunsdrošību, kura veic darbinieku instruktāžu un apmācību darba aizsardzībā un ugunsdrošībā, nodrošināt darbiniekus ar kolektīvajiem un individuālajiem aizsardzības līdzekļiem, kā arī garantēt to lietošanu;
5.3.8. garantēt ugunsdrošības un apkārtējās vides aizsardzības pasākumu veikšanu, kas saistīti ar būvdarbu izpildi;
5.3.9. nodrošināt būvobjekta vizuāli estētisku uzturēšanu, tostarp, nepieļaut atkritumu izmētāšanos un uzkrāšanos, līdz būvdarbu nodošanai nodrošināt objekta atbrīvošanu no būvdarbu veikšanai nepieciešamajām iekārtām, inventāra un radītajiem atkritumiem;
5.3.10. nodrošināt, lai tiktu atbilstoši sagatavota un savlaicīgi iesniegta visa nepieciešamā dokumentācija būvobjekta pieņemšanai ekspluatācijā, t.sk. saņemt atzinumus un veikt izpildmērījumus;
5.3.11. nodrošināt, ka būvkomersanta un būvspeciālistu apdrošināšana un garantijas laika nodrošinājums (atbilstoši līguma 10.3. un 10.4. punktam) ir spēkā visā periodā bez termiņa pārrāvuma;
5.3.12. nodrošināt būvobjekta būvdarbu un tajos izmantoto materiālu (iekārtu) garantiju, t.sk. piedalīties būvdarbu defektu atklāšanā un uz sava rēķina veikt to novēršanu; 
5.3.13. savlaicīgi informēt Pasūtītāju par adresi, uz kuru nosūtāmi visi norādījumi u.c. ziņojumi Uzņēmēja pārstāvim un līguma slēdzējam, kā arī par jebkurām izmaiņām saziņas līdzekļos ar tiem;
5.3.14. veikt citus šajā līgumā, Iepirkuma dokumentācijā un normatīvajos aktos paredzētos pienākumus, sadarboties ar Pasūtītāju, lai kopā ar to sasniegtu iespējami labāko būvniecības ieceres realizācijas rezultātu.
5.4. Visu materiālu un konstrukciju novietošanas laukumu izveidošanu Uzņēmējs veic patstāvīgi un uz sava rēķina. 
5.5. Uzņēmējs, parakstot šo līgumu, apliecina, ka pirms līguma noslēgšanas ir veicis būvdarbu izpildei nepieciešamo izmaksu precīzu aprēķinu, un tas ir atspoguļots Uzņēmēja Iepirkumam iesniegtajā finanšu piedāvājumā, un uzņemas visus papildus izdevumus, ja, būvdarbu izpildes gaitā, veiktajos aprēķinos atklāsies nepilnības, neprecizitātes, trūkumi, vai atklāsies tādu papildus darbu veikšanas nepieciešamība, kurus pamatojoties uz būvprojektu, šo līgumu un tā pielikumiem, varēja un Uzņēmējam vajadzēja paredzēt.
5.6. Uzņēmējs, sākot ar būvobjekta pieņemšanu un līdz būvobjekta nodošanai Pasūtītājam, ir atbildīgs par tā uzkopšanu un saglabāšanu. Bojājumu vai citā veidā radītu kaitējumu (t.sk. videi, publiskajai infrastruktūrai vai piegulošajiem īpašumiem) gadījumā Uzņēmējs zaudējumus sedz uz sava rēķina.
5.7. Uzņēmējs līguma izpildes laikā ir atbildīgs par faktiski paveikto darbu apjomu mērījumu pareizību.

6. Pasūtītāja tiesības un pienākumi
6.1. Pasūtītājam ir pienākums savlaicīgi un atbilstoši līguma noteikumiem samaksāt Uzņēmējam par kvalitatīvi izpildītiem būvdarbiem.
6.2. Pasūtītājs apņemas, iepriekš savstarpēji to saskaņojot, atļaut Uzņēmējam izmantot Pasūtītāja rīcībā esošos piebraucamos ceļus un laukumus materiālu piegādei.
6.3. Pasūtītājam un, attiecībā uz būvprojekta 1. kārtas lokālās tāmes Nr.5-1 “Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“ būvdarbiem arī Pasūtītāja Sadarbības partnerim, ir tiesības jebkurā laikā apmeklēt būvdarbu izpildes vietu būvobjektā, ievērojot tehniskās drošības normas, un nepieciešamības gadījumā noformēt savus pamatotos aizrādījumus. 
6.4. Pasūtītājam un, attiecībā uz būvprojekta 1. kārtas lokālās tāmes Nr.5-1 “Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“ būvdarbiem arī Pasūtītāja Sadarbības partnerim ir tiesības nolīgt neatkarīgu ekspertu būvdarbu kvalitātes kontrolei.
6.5. Pasūtītājs un, ja attiecināms – Pasūtītāja Sadarbības partneris, ir tiesīgs nepieņemt un neapmaksāt neatbilstoši līgumam, t.sk. kvalitātes prasībām izpildītos būvdarbus, t. sk. to dokumentēšanu, līdz attiecīgo defektu novēršanai. 
6.6. Pasūtītājam ir pienākums nodrošināt, lai būvdarbu izpildes laikā Uzņēmējam būtu pieejams Pasūtītāja pārstāvis, kurš ir tiesīgs organizēt būvdarbu gaitā radušos jautājumu risināšanu. Pasūtītājs apņemas saprātīgā termiņā atrisināt visus Pasūtītāja kompetencē ietilpstošus un būvdarbu izpildes gaitā radušos jautājumus.

7. Speciālistu un apakšuzņēmēju iesaistīšana un maiņa
7.1. Uzsākot Iepirkuma līguma izpildi, Uzņēmējs iesniedz Pasūtītājam būvdarbos iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma, norādot apakšuzņēmējam nododamo darbu apjomu. Sarakstā norāda arī piegādātāja apakšuzņēmēju apakšuzņēmējus. Līguma izpildes laikā Uzņēmēja pienākums ir paziņot Pasūtītājam par jebkurām minētās informācijas izmaiņām, kā arī papildināt sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā. Atbildīgais būvdarbu vadītājs BIS kā iesaistītos dalībniekus ir tiesīgs reģistrēt tikai tādus apakšuzņēmējus un to speciālistus, par ko ir iesniegta informācija Pasūtītājam.
7.2. Uzņēmējs nodrošina, ka būvdarbi tiek veikti Uzņēmēja piedāvājumā Iepirkumam norādīto speciālistu uzraudzībā, un, ka Uzņēmēja piedāvājumā Iepirkumam norādītie apakšuzņēmēji (t.sk. kā personas, uz kuras iespējām Uzņēmējs balstās) veiks piedāvājumā norādītos darbus. 
7.3. Lai veiktu tāda apakšuzņēmēja nomaiņu, kurš Uzņēmēja piedāvājumā Iepirkumam norādīts kā apakšuzņēmējs, kura izpildes daļas vērtība ir vismaz 10000 EUR, vai jauna apakšuzņēmēja iesaistīšanu, kura izpildes daļa plānota vismaz 10000 EUR no līgumcenas, vai apakšuzņēmēja, kura veicamā izpildes vērtība apakšuzņēmēju sarakstā ir norādīta mazāk par 10000 EUR, bet līguma izpildes laikā plānota palielināt līdz vismaz 10000 EUR, vai personas uz kuras iespējām Uzņēmējs balstījies apliecinot kvalifikāciju Iepirkumā,  vai speciālista, kura kvalifikācijas atbilstību izvirzītajām prasībām Pasūtītājs vērtējis Iepirkumā, Uzņēmējam jāsaņem Pasūtītāja iepriekšēja rakstiska piekrišana.
7.4. [bookmark: _Hlk12028720] Lai saņemtu Pasūtītāja piekrišanu, Uzņēmējam jāiesniedz rakstveida iesniegums ar ziņām par maināmo/piesaistāmo speciālistu, apakšuzņēmēju vai personu uz kuras iespējām tas balstās, norādot un iesniedzot visu Iepirkuma nolikumā prasīto informāciju to kvalifikācijas apliecināšanai, nododamās izpildes apjomu/ saturu (ievērojot, lai visu līguma izpildē iesaistīto personu izpildes apjoms sastādītu 100 %) un pievienojot Iepirkuma nolikumā prasītos dokumentus (t.sk. apliecinājumus) personu iesaistīšanai līguma izpildē.
7.5. [bookmark: _Hlk12347995]Pasūtītājs nepiekrīt speciālista nomaiņai/ piesaistīšanai, ja tas neatbilst Iepirkuma nolikumā noteiktajām prasībām, vai tam nav vismaz tāda pat kvalifikācija un pieredze (ja attiecināms) kā speciālistam, kas tika vērtēts, nosakot saimnieciski visizdevīgāko piedāvājumu.
7.6. Pasūtītājs nepiekrīt apakšuzņēmēja nomaiņai, vai jauna piesaistīšanai, ja pastāv kāds no šādiem nosacījumiem:
7.6.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām; 
7.6.2. [bookmark: _Hlk160616296]tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem; 
7.6.3. piedāvātais apakšuzņēmējs, kura veicamo būvdarbu vērtība ir vismaz 10000 EUR, atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem; 
7.6.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.8. [bookmark: _Hlk159592312]Pasūtītājs pieņem lēmumu atļaut vai atteikt Uzņēmēja pieteiktās izmaiņas iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Publisko iepirkumu likuma 42. panta  otrās daļas 1., 2., 3., 4., 5., 6., 7., 10., 11., 12., 13., 14. punktā minētos pretendentu izslēgšanas gadījumus Pasūtītājs pārbaudīs tajā datumā, kad lems par atļaujas sniegšanu.
7.9. Pasūtītājam ir tiesības rakstiskā veidā un motivēti pieprasīt Uzņēmēja speciālistu vai apakšuzņēmēju nomaiņu, ja Pasūtītāju neapmierina to darba produktivitāte, darba kvalitāte vai pastāv citi objektīvi apstākļi. Uzņēmēja pienākums ir nodrošināt šādu Pasūtītāja pamatotu prasību izpildi. 
7.10. Uzņēmējam jānodrošina, un tas ir atbildīgs par to, lai būvdarbu izpildē iesaistīts apakšuzņēmējs, būvdarbu izpildē iesaistot citus apakšuzņēmējus, ievērotu šī līguma 7.1. – 7.3. punktus.
7.11. Ja Uzņēmējs neievēro līgumā noteikto kārtību par iesaistītā personāla un apakšuzņēmēju nomaiņu, Pasūtītājs, bez līguma izpildes termiņa pagarināšanas, var apturēt būvdarbu izpildi līdz brīdim, kad Uzņēmējs ir novērsis konstatētos pārkāpumus.
7.12. Apakšuzņēmēja piesaistīšana līguma izpildē neatbrīvo Uzņēmēju no atbildības par šī līguma izpildi kopumā vai kādā tā daļā, kā arī neuzliek Pasūtītājam nekādus papildus pienākumus un saistības.

8. Līguma grozījumi
8.1. Ievērojot Publisko iepirkumu likuma ierobežojumus un šajā līgumā noteikto kārtību, līdzēji, rakstiskā veidā vienojoties, ir tiesīgi izdarīt kā nebūtiskas, tā būtiskas izmaiņas līgumā. 
8.2. Būtiski līguma grozījumi pieļaujami, kad Pasūtītājs pieprasa, vai atļauj:
8.2.1. ieslēgt apjomus, kas sākotnēji nav bijuši paredzēti Iepirkumā, un kuru nepieciešamība ir radusies tādu no līdzēju gribas neatkarīgu apstākļu dēļ, kurus slēdzot līgumu līdzēji nevarēja paredzēt un bez kuriem līgums objektīvu iemeslu dēļ nav izpildāms;
8.2.2. [bookmark: _Hlk156552350]izmaiņas sākotnēji paredzētajos būvdarbos, ja to izpildes laikā tiek konstatēta faktisko apjomu atšķirība no būvprojekta vai nepieciešamība autoruzraudzības kārtībā veikt būvdarbu apjomu, tehnisko prasību vai risinājumu izmaiņas, lai atbilstoši Pasūtītāja ekonomiskām interesēm ar labāko risinājumu sasniegtu būvprojekta dokumentācijā paredzēto galarezultātu un nodrošinātu būves kvalitatīvu funkcionēšanu mērķiem, kuriem tā paredzēta, ievērojot arī tās prasības, kas būvei tiek izvirzītas, pamatojoties uz Latvijas Republikas normatīvo aktu prasībām, vai, lai aizstātu būvprojektā norādītos būvizstrādājumus vai iekārtas ar ekvivalentiem;
8.2.3. [bookmark: _Hlk156552585]pēc Pasūtītāja iniciatīvas veikt saistītos/ papildinošos darbus, kas netika iekļauti sākotnējos būvdarbu apjomos, tai skaitā jaunu darbu veikšana, papildu uzlabojumi, jaunu progresīvu būvmateriālu ienākšana Latvijas tirgū, izmaiņas sakarā ar trešo personu iesniegumiem, lai uzlabotu būves tehniskos risinājumus, vai kas nepieciešami citu būvdarbu uzsākšanai, un/vai pabeigšanai, kā arī būves nodošanai ekspluatācijā, vai ir nepieciešami, lai novērstu kļūdas būvprojektā, izpētē/uzmērīšanā (ja attiecināms), vai, lai līguma ietvaros veiktu darbus, kas nav minēti būvprojekta dokumentācijā, bet Pasūtītājam ir nepieciešami;
8.2.4. [bookmark: _Hlk160178228](ja attiecināms) lai līguma ietvaros veiktu saistītus darbus, kas nav minēti būvprojekta dokumentācijā, bet Pasūtītājam ir nepieciešami būvdarbu mērķa pilnvērtīgai sasniegšanai. 
8.3. Papildus darbu izmaksu aprēķinos par pamatu tiks ņemtas Uzņēmēja piedāvātās vienību cenas Iepirkumā darbiem, materiāliem, mehānismiem, laika normas un likmes, pieskaitāmās izmaksas, bet tādiem, kam analogu līgumā nav, cenu nosaka Pasūtītājs pēc līdzīga rakstura darbu cenām līgumā, vai, ja tādu nav, pēc Uzņēmēja iesniegtās un būvuzrauga saskaņotās cenas kalkulācijas un līdzīga rakstura darbu cenām tirgū.
8.4. Līguma 8.2. punkta gadījumā, pēc Pasūtītāja pieprasījuma, Uzņēmējam jāsagatavo fakta konstatācijas akts un ar autoruzraugu saskaņota detalizēta tehniskā dokumentācija par Būvdarbu izmaiņu tehniskajiem risinājumiem un izmaksām. Par papildu darbiem un līdz ar to par pamatojumu līgumcenas palielināšanai no Uzņēmēja puses nevar tikt uzskatītas jebkādas atsauces uz tā nepilnīgi veiktiem aprēķiniem tāmēs, uz kļūdainām materiālu apjomu aplēsēm būvprojekta specifikācijās, grafiskajos materiālos un tāmēs, uz tāmēs neietvertiem elementiem, kuri ir norādīti tekstuāli vai grafiski būvprojektā, uz būvdarbu detaļām, kuras izriet no būvniecības elementu montāžas tehnoloģijām un ar to izpildi saistītajiem pasākumiem. Pēc būvuzrauga akcepta un tāmes saskaņošanas Pasūtītājs un Uzņēmējs noslēdz vienošanos par izmaiņām būvdarbu apjomā un pievieno to līgumam.
8.5. Pasūtītājs var samazināt būvdarbu apjomu, t.sk. atbilstoši faktiski nepieciešamajiem daudzumiem izslēgt atsevišķus darbu veidus, samazināt apjomus vai aizstāt materiālus, ja tas konstatē, ka bez minētā iespējama būvniecības ieceres mērķa samērīga sasniegšana un būves kvalitatīva funkcionēšana. Pasūtītājs var samazināt būvdarbu apjomus, bet kopumā ne vairāk kā par 15% no līgumcenas, arī, ja konstatē, ka līguma izpilde pārsniedz tā budžeta iespējas, pieejamo aizdevumu vai ERAF līdzfinansējumu. Par būvdarbu apjoma samazinājuma rezultātā neizmantoto līgumcenu lemj Pasūtītājs, ievērojot šādu kārtību:
8.5.1. Uzņēmējs, autoruzraugs un būvuzraugs sastāda aktu par izslēdzamajiem būvdarbu apjomiem un pozīcijām un kopā ar izslēdzamo darbu tāmi iesniedz saskaņošanai Pasūtītājam;
8.5.2. [bookmark: _Hlk163570580]Pasūtītājs un attiecībā uz būvprojekta 1. kārtas lokālās tāmes Nr.5-1“ Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“ būvdarbiem arī Pasūtītāja Sadarbības partneris 5 (piecu) darba dienu laikā rakstiskā veidā saskaņo izslēdzamo darbu tāmi, vai sniedz pamatotu atteikumu;
8.5.3. pēc tāmes saskaņošanas, Pasūtītājs (attiecībā uz būvprojekta 1. kārtas lokālās tāmes Nr.5-1 “Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“ būvdarbiem arī Pasūtītāja Sadarbības partneris) un Uzņēmējs noslēdz vienošanos par izslēdzamo darbu aktā minēto darbu izslēgšanu no būvdarbu apjoma un pievieno to līgumam.
8.6. Uzņēmējs nav tiesīgs veikt patvaļīgu būvdarbu satura maiņu. Gadījumā, ja Uzņēmējs iesniedz Pasūtītājam aprakstu par nepieciešamajām izmaiņām līgumā, Uzņēmējs norāda to ietekmi uz līgumcenu. Ja Pasūtītājs atzīst Uzņēmēja prasījumu par pamatotu, tiek sagatavotas izmaiņas līgumā, kas stājas spēkā pēc to abpusējas parakstīšanas un kļūst par neatņemamu šī līguma sastāvdaļu.
8.7. [bookmark: _Hlk156553049]Ja Uzņēmējs piedāvā izmantot ekvivalentus produktus to vietā, kas ir norādīti līguma dokumentos, Uzņēmējam ir jāiesniedz šādi alternatīvie produkti iepriekšējam Pasūtītāja apstiprinājumam. Uzņēmējam ir jānodrošina pierādījumi produktu savstarpējai aizstājamībai un jāsedz visi izdevumi, kas radušies sakarā ar savstarpējās aizvietojamības izpēti. Līguma dokumentos norādīto produktu aizstāšana ar ekvivalentiem produktiem ir pieļaujama situācijā, ja ražotājs ir pārtraucis ražot konkrēto produktu, vai Uzņēmēja piedāvātais ir tādas pašas vai labākas kvalitātes. Pasūtītājam ir tiesības, bet nav pienākums apstiprināt alternatīvu produktu pielietojumu, turklāt šāds saskaņojums nav obligāts priekšnosacījums līgumcenas palielināšanai.
8.8. Par izmaiņām būvdarbu izpildes termiņā līdzēji vienojas šajā līgumā noteiktajos gadījumos un kārtībā.
8.9. Līguma grozījumi ir pieļaujami arī, lai Iepirkumā izraudzīto Uzņēmēju aizstātu ar citu Iepirkuma dokumentos noteiktajām kvalifikācijas prasībām atbilstošu būvkomersantu saskaņā ar komerctiesību jomas normatīvo aktu noteikumiem par komersantu reorganizāciju un uzņēmuma pāreju, un uz to neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētie pretendentu izslēgšanas noteikumi.

9. Līguma izbeigšana
9.1. Līgums var tikt izbeigts līdzējiem vienojoties vai šajā līgumā noteiktajos gadījumos vienpusēji atkāpjoties no tā.
9.2. [bookmark: _Hlk505262675]Pasūtītājs, 10. (desmitajā) darba dienā no rakstiska brīdinājuma izsūtīšanas Uzņēmējam, ja vien šajā termiņā Uzņēmējs nav novērsis norādīto pamatu, ir tiesīgs vienpusēji atkāpties no līguma, ja: 
9.2.1. Uzņēmējs līguma 3.2.punktā noteiktajā kārtībā nepievieno BIS dokumentus būvdarbu uzsākšanas nosacījumu izpildei;
9.2.2. Uzņēmējs līgumā noteiktajā kārtībā neiesniedz Pasūtītājam pietiekami detalizētu būvdarbu izpildes kalendāro grafiku vai darbu veikšanas projektu;
9.2.3. Uzņēmējs nav uzsācis vai neveic būvdarbus to izpildes kalendāra grafikā paredzētajā termiņā vai starptermiņos, un tas nav saistīts ar nepārvaramas varas vai no Pasūtītāja atkarīgiem apstākļiem;
9.2.4. [bookmark: _Hlk156554174]pēc Pasūtītāja pieprasījuma neatkarīgs eksperts ir konstatējis, ka būvdarbi tiek veikti neatbilstoši būvprojektam, vispārpieņemtiem kvalitātes standartiem, vai Latvijas Republikas būvnormatīviem, it īpaši, ja tas varētu negatīvi ietekmēt būvobjekta tālāko ekspluatāciju, Pasūtītāja tiesiskās/ekonomiskās intereses vai radīt apdraudējumu videi, un Uzņēmējs to nenovērš Pasūtītāja norādītā saprātīgā termiņā;
9.2.5. Uzņēmējs būtiski pārkāpis līgumu vai regulāri un atklāti nepilda savas saistības (t.sk. nenodrošina nepārtrauktu civiltiesiskās apdrošināšanas uzturēšanu spēkā atbilstoši Ministru kabineta 2014. gada 19. augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām, nosakot apdrošināšanas limitu vismaz šajos noteikumos noteiktajā minimālajā apmērā), neievēro likumīgus būvuzrauga vai Pasūtītāja norādījumus, un tas nav saistīts ar nepārvaramas varas vai no Pasūtītāja atkarīgiem apstākļiem;
9.2.6. būvdarbu izpildes nokavējums un par to aprēķinātais līgumsods ir sasniedzis 10% no līgumcenas;
9.2.7. ir apturēta Uzņēmēja saimnieciskā darbība, Uzņēmējs ir izslēgts no Būvkomersantu reģistra, zaudējis sertifikātus vai licences, ir apķīlāta tā manta un finanšu resursi, vai pastāv citi apstākļi, kuru ietekme objektīvi apdraud kvalitatīvu līguma izpildi;
9.2.8. Pasūtītājs ir konstatējis Uzņēmēja, tā piesaistīto speciālistu vai apakšuzņēmēju saistību ar būvuzraugu.
Pasūtītājs tūlītēji izbeidz līgumu, tiklīdz konstatē, ka līgumu nav iespējams izpildīt dēļ tā, ka Uzņēmējam līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.3. Izvērtējot lietderības apsvērumus, Pasūtītājs, bez soda sankcijām, ir tiesīgs atkāpties no līguma, ja:
9.3.1. Būvdarbu laikā atklājas apstākļi, kas sadārdzina Pasūtītāja realizējamā Kohēzijas fonda projekta izmaksas vairāk nekā par 20 % no līgumcenas;
9.3.2. [bookmark: _Hlk156554533]attiecībā uz Pasūtītāju ir pieņemts lēmums par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir atteikts, būtiski samazināts vai atcelts ārvalstu finanšu instrumenta finansējums vai aizdevums, ko Pasūtītājs plānoja izmantot līgumā paredzēto maksājuma saistību segšanai;
9.3.3. [bookmark: _Hlk156554600]iestājies jebkāds notikums vai apstāklis, kas nav minēts iepriekšējos apakšpunktos, bet kas saprātīgi izslēdz iespēju Pasūtītājam turpināt no līguma izrietošās tiesiskās attiecības.
9.4. [bookmark: _Hlk156554690][bookmark: _Hlk156554719]Uzņēmējs ar paziņojuma par līguma izbeigšanu saņemšanas dienu pārtrauc būvdarbus (piemērojot 3.9. un 3.10. punktā noteikto būvdarbu apturēšanas kārtību), un Pasūtītāja norādītajā laikā ierodas uz akta sastādīšanu, nodod Pasūtītājam izpildīto būvdarbu daļas izpilddokumentāciju un atbrīvo būvobjektu. Ar akta sastādīšanu (arī vienpusēji, ja Uzņēmējs neierodas, vai neparaksta aktu) Pasūtītājs pārņem būvdarbus savā kontrolē un ir tiesīgs pieaicināt citu būvdarbu veicēju.
9.5. Uzņēmējs, 10. (desmitajā) darba dienā no rakstiska brīdinājuma izsūtīšanas Pasūtītājam, ja vien šajā termiņā Pasūtītājs nav novērsis norādīto pamatu, ir tiesīgs vienpusēji atkāpties no līguma, ja Pasūtītājs kavē šajā līgumā paredzētos norēķinus ar Uzņēmēju un nesamaksātā summa sastāda 2 (divu) starpposmu maksājumu vērtību.
9.6. [bookmark: _Hlk156554804]Izbeidzot līgumu pirms termiņa, līdzēju sastādītajā aktā fiksē faktiski izpildīto būvdarbu apjomu, kvalitāti un vērtību. Pasūtītājs pieņem un 10 (desmit) darba dienu laikā no rēķina saņemšanas apmaksā būvdarbus apjomā, kādā tie ir veikti un nodoti atbilstoši līgumam, un, ir turpmāk izmantojami būvniecības ieceres īstenošanai, kā arī sedz Uzņēmēja izdevumus par būvdarbu izpildes nodrošināšanai iegādāto būvizstrādājumu vērtību, ja šādu iekārtu un materiālu piegādes ir atbilstoši saskaņotas ar Pasūtītāju un attiecībā uz būvprojekta 1. kārtas lokālās tāmes Nr.5-1 “Inženierrisinājumu daļa (UKT - Ūdensapgāde un kanalizācija- ārējā)_Ūdensvads” un  Nr.5-2 “Inženierrisinājumu daļa (UKT - Ūdensapgāde un kanalizācija- ārējā)_Sadzīves kanalizācija“ būvdarbiem arī Pasūtītāja Sadarbības partneri, vai ir paredzētas iestrādei līguma izbeigšanas mēnesī, iekārtas un materiāli ir nogādāti un pienācīgi noglabāti būvobjektā un nodrošināti pret zaudējumiem, bojājumiem vai nolietošanos, kā arī Uzņēmējs ir iesniedzis to iegādi apliecinošus dokumentus, atbilstības deklarācijas un apliecinājumu par to, ka iekārtas un materiāli nav apgrūtināti ar lietu tiesībām. Šī punkta nosacījumi nav piemērojami, ja līdzēji nevienojas par izpildīto būvdarbu apmaksājamo vērtību 10 (desmit) darba dienu laikā no līguma izbeigšanas.

10. Garantijas
10.1. Uzņēmējs garantē visu būvdarbu izpildi atbilstoši spēkā esošo normatīvo aktu prasībām, augstā kvalitātē, līgumā noteiktajos termiņos un apjomā.
10.2. Būvdarbu izpildes un garantijas laikā Uzņēmējam ir pienākums atrast defektu cēloņus un sniegt priekšlikumus defektu cēloņu un seku efektīvai novēršanai.
10.3. [bookmark: _Hlk156555254]Būvdarbu (un tajos izmantoto būvizstrādājumu) garantijas laiks no būves pieņemšanas ekspluatācijā dienas, vai (attiecīgi) dienas, kurā līgums izbeigts pirms termiņa, ir 60 (sešdesmit) mēneši. 
10.4.  Uzņēmējs nodrošina garantijas saistības attiecībā uz Pasūtītāju un tā Sadarbības partneri proporcionāli realizētajiem būvdarbiem (un tajos izmantotajiem materiāliem) 2% apmērā no realizēto Būvdarbu vērtības katrā no kārtām:
10.4.1. [bookmark: _Hlk156555608][bookmark: _Hlk156555587]ar neatsaucamu un beznosacījuma garantiju Eiropas Savienības vai Eiropas Ekonomikas zonas valstī reģistrētas kredītiestādes, tās filiāles, vai ārvalstī reģistrētas kredītiestādes filiāles garantiju, vai ar 
10.4.2. Latvijas Republikā reģistrētas akciju sabiedrības, vai Eiropas komercsabiedrības, vai savstarpējās apdrošināšanas kooperatīvā sabiedrības, kurai saskaņā ar Apdrošināšanas un pārapdrošināšanas likumu ir tiesības veikt apdrošināšanu, pirmā pieprasījuma garantijas apdrošināšanas līgumu/polisi (bez pašriska), vai ar 
10.4.3. naudas iemaksu Pasūtītāja kontā, vai ar 
10.4.4. naudas ieturējumu no katrā būvdarbu izpildes aktā noteiktās summas.
Līdz garantijas nodrošinājuma noformēšanai Pasūtītājs būvdarbu garantiju nodrošina ar pēdējo maksājumu par būvdarbu izpildi.
10.5. Visā būvdarbu veikšanas periodā un garantijas laika periodā, pēc būvobjekta nodošanas ekspluatācijā, Uzņēmējam ir jānodrošina sava civiltiesiskā atbildības apdrošināšana atbilstoši Ministru kabineta 2014. gada 19. augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām, nosakot apdrošināšanas limitu vismaz šajos noteikumos noteiktajā minimālajā apmērā,  nosūtot informāciju Pasūtītāja pārstāvim, pievienojot polises prēmijas samaksu apliecinošu dokumentu.
10.6. Uzņēmējam ir pienākums, un tas apņemas būvdarbu garantijas laikā pēc Pasūtītāja uzaicinājuma vienu reizi piedalīties Pasūtītāja realizētā Kohēzijas fonda projekta uzraudzības institūcijas, tostarp, Eiropas Savienības fondu finansējumu kontrolējošās institūcijas, Pasūtītāja vai kompetentas kontrolējošās institūcijas ierosinātā pārbaudē izbūvētajā objektā.
10.7. [bookmark: _Hlk156556766]Uzņēmējam ir pienākums un tas apņemas garantijas termiņā saņemot Pasūtītāja rakstisku paziņojumu par būvdarbu (t.sk. izmantoto materiālu) defektu, apsekot izbūvēto objektu un Pasūtītāja norādītajā termiņā (kāds objektīvi nepieciešams attiecīga apjoma un rakstura darbiem) novērst defektus.
10.8. Domstarpību gadījumā defektu konstatēšanai un atbildības par tiem noteikšanai līdzēji var pieaicināt neatkarīgu ekspertu. Izdevumus par eksperta sniegtajiem pakalpojumiem apmaksā līdzējs, kurš saskaņā ar ekspertīzes slēdzienu ir atbildīgs. Ja ekspertīze nekonstatē pārkāpumus būvdarbos, ekspertīzes izdevumus sedz līdzējs, kurš ekspertu ir uzaicinājis.
10.9. Pēc defektu novēršanas Uzņēmējs paziņo Pasūtītājam laiku, kad Pasūtītājam jāierodas izbūvētajā objektā uz garantijas darbu izpildes akta sastādīšanu. Uzņēmēja noteiktais termiņš nedrīkst būt mazāks par 3 (trīs) darba dienām, ja vien līdzēji nevienojas citādi.
10.10. Pasūtītājam ir tiesības neparakstīt garantijas darbu izpildes aktu, ja defekts un tā rezultātā nodarītie bojājumi izbūvētajam objektam pilnībā nav novērsti. 
10.11. Ja Uzņēmējs nenovērš uz garantiju attiecināmo defektu tam noteiktajā termiņā un termiņa nokavējums sastāda vismaz 10 (desmit) darba dienas, tad Pasūtītājs ir tiesīgs pieaicināt defekta novēršanai citu personu vai veikt tos pats, iesniedzot Uzņēmējam maksājuma pieprasījumu (rēķinu) attiecīgo izdevumu segšanai. Minētās defektu novēršanas izmaksas var tikt segtas no līguma garantijas termiņa nodrošinājuma. 
10.12. Uzņēmējam ir pienākums segt arī tos Pasūtītāja izdevumus par defektu novēršanas izdevumiem, kas pārsniedz garantijas termiņa nodrošinājuma summu. 

11. Fizisko personu datu aizsardzība 
11.1. Līdzējiem ir tiesības apstrādāt no otra līdzēja iegūtos fizisko personu datus tikai ar mērķi nodrošināt līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46EK (Vispārīgā datu aizsardzības regula) prasības. 
11.2. Līdzējs, kurš nodod otram līdzējam fizisko personu datus apstrādei, atbild par piekrišanas iegūšanu no attiecīgajiem datu subjektiem. 
11.3. Līdzēji apņemas nenodot tālāk trešajām personām no otra līdzēja iegūtos fizisko personu datus, izņemot gadījumus, kad līgumā ir noteikts citādāk vai normatīvie akti paredz šādu nodošanu. 
11.4. Ja atbilstoši normatīvajiem aktiem līdzējiem rodas pienākums no otra līdzēja saņemtos datus nodot tālāk trešajām personām, to pienākums ir pirms šādas datu nodošanas, ja vien normatīvie akti to neaizliedz, informēt par to otru līdzēju. 
11.5. Neskatoties uz 11.3. punktu, Uzņēmējs piekrīt, ka Pasūtītājs nodod no Uzņēmēja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai. 
11.6. Līdzēji apņemas neglabāt no otra līdzēja saņemtos fizisko personu datus ilgāk, kā tas ir nepieciešams to iegūšanas mērķa sasniegšanai un dokumentu pārvaldības noteikumu izpildīšanai. 
12. Līdzēju atbildība
12.1. Līdzēji ir atbildīgi par šajā līgumā norādīto saistību nepildīšanu vai nepienācīgu pildīšanu un uz to attiecināmo Latvijas Republikā spēkā esošo normatīvo aktu neievērošanu. Līdzēja saistības pret otru vai trešajām personām ietver atbildību saskaņā ar Latvijas Republikas normatīvajos aktos noteikto par nodarītā kaitējuma vai radīto zaudējumu atlīdzināšanu.
12.2. [bookmark: _Hlk156557274]Līgumsodi: 
12.2.1. Par līguma izpildei noteiktās kārtības pārkāpšanu Uzņēmējs maksā Pasūtītājam līgumsodu: 
12.2.1.1. jebkura līgumā noteiktā termiņa kavējuma gadījumā, kuru Pasūtītājs nav attaisnojis, ja tas nav novērsts 5 (piecu) darba dienu laikā pēc attiecīgā termiņa iestāšanās – 0,05% (nulle komats nulle pieci procenti) no līgumcenas par katru kavējuma dienu, sākot ar pirmo termiņa kavējuma dienu, bet ne vairāk kā 10% (desmit procenti) no tās;
12.2.1.2. par līguma izpildes gala termiņa kavējumu, kā arī gadījumā, ja Pasūtītājs izbeidzis līgumu kādā no 9.2. punktā paredzētā iemesla dēļ - vienreizēju līgumsodu 10% (desmit procenti) apmērā no līgumcenas;
12.2.1.3. ja Uzņēmējs kavē būvdarbu garantijas perioda ietvaros konstatēto defektu novēršanas uzsākšanu un/vai pabeigšanu – 0,05% (nulle komats nulle pieci procenti) apmērā no garantijas laika nodrošinājuma summas par katru kavējuma dienu; 
12.2.1.4. par katru tādu līguma prasību pārkāpumu, kas nav saistīts ar termiņa neievērošanu – 200 (divi simti) EUR, bet, konstatējot pārkāpumu atkārtoti – 500 (pieci simti) EUR par katru gadījumu.
12.2.2. Viena šī līguma 12.2.1.punktā paredzētā līgumsoda samaksa neatbrīvo Uzņēmēju no pienākuma maksāt citu šajā līguma punktā paredzēto līgumsodu, jo īpaši 12.2.1.1.punktā paredzētā līgumsoda samaksa par Ikmēneša nodošanas termiņa kavējumu neatbrīvo Uzņēmēju no pienākuma maksāt 12.2.1.2.punktā paredzēto līgumsodu par gala termiņa kavējumu.
12.2.3. Ja Uzņēmējs nesamaksā tam aprēķināto līgumsodu rēķinā noteiktajā termiņā, kas nav īsāks par 10 (desmit) dienām, Pasūtītājs to ietur no šajā līgumā paredzētajiem maksājumiem Uzņēmējam kā ieskaitu bezstrīda kārtībā, vai ceļ piedziņas prasību tiesā. 
12.2.4. Uzņēmējs ir tiesīgs prasīt, lai Pasūtītājs maksā līgumsodu par nepamatotu rēķina apmaksas nokavējumu – 0,5% (nulle komats pieci procenti) apmērā no rēķina summas bez PVN par katru nokavējuma dienu, bet ne vairāk kā 10% (desmit procenti) no tās. 
12.2.5. Līgumsoda samaksa neatbrīvo līdzējus no līgumā paredzēto saistību turpmākas pildīšanas un neizslēdz atbildību par zaudējumu pilna apmēra atlīdzināšanas pienākumu.
12.2.6. Ja ir aprēķināts līgumsods un vienlaicīgi par to pašu tiek prasīti zaudējumi, tad zaudējumus var prasīt tikai tādā apmērā, kas pārsniedz aprēķināto līgumsodu.
12.3. Zaudējumu atlīdzība:
12.3.1. Katram no līdzējiem pilnā apmērā jāatlīdzina otra zaudējumi (izņemot negūto peļņu), kas radušies tādēļ, ka kāds no līdzējiem nav izpildījis vai ir nepienācīgi izpildījusi līguma saistības, vai pieļāvis citādu prettiesisku vainojamu rīcību.
12.3.2. Uzņēmējs nodrošina, ka jebkurš bojājums, kas būvdarbu veikšanas ietekmē radīts īpašumam, infrastruktūrai, inženierkomunikācijām vai videi, vienalga, vai minētie bojājumi tika nodarīti aiz nejaušības, vai bija nepieciešama un paredzama rīcība, tiek labots par Uzņēmēja līdzekļiem, izpildot Pasūtītāja pārstāvja, būvuzrauga vai jebkuru citu personu vai institūciju, kas kompetenta apkalpot minētos objektus prasības.
12.3.3. Uzņēmējs apzinās, ka Pasūtītājam ir ārkārtīgi nozīmīga šī līguma realizēšanai plānotā ārējā finansējuma saņemšana, tāpēc Uzņēmējs apņemas pienācīgi veikt visas no tā atkarīgās un tā kontrolē vai ietekmē esošās darbības, lai nekādā veidā netiktu apdraudēta Pasūtītāja iespēja saņemt šo finansējumu. Uzņēmējs atlīdzina Pasūtītājam zaudējumus par piemēroto finanšu korekciju attiecībā uz šo finansējumu, ja tāda tiek piemērota un tās piemērošanā konstatējama Uzņēmēja vaina sakarā ar to, ka tas nav izpildījis vai nepienācīgi izpildījis (tostarp, kavējis) līguma saistības, vai pieļāvis citādu prettiesisku vainojamu rīcību.
12.4. Līdzēju prasījumu paziņošanas kārtība: 
12.4.1. Ja līdzēja ieskatā ir iestājies kāds no šajā līgumā paredzētajiem apstākļiem, kas dod tiesību uz līgumsoda saņemšanu un/vai zaudējumu atlīdzību, līdzēja pienākums ir ne vēlāk kā 10 (desmit) darba dienu laikā no attiecīgā apstākļa iestāšanās brīža rakstveidā vērsties pie otra ar paziņojumu par līgumsoda un/vai zaudējumu atlīdzības pieprasījumu, detalizēti norādot apstākļus, kas līdzēja ieskatā dod tam tiesības uz līgumsodu/ zaudējumu atlīdzību.
12.5. Trešo personu prasījumi: 
12.5.1. Uzņēmēja pienākums ir pilnībā pasargāt Pasūtītāju no jebkādiem trešo personu prasījumiem, kas izriet no vai ir saistīti ar Būvdarbiem būvobjektā un/vai šī līguma vai tiesību aktu pārkāpumiem no Uzņēmēja, apakšuzņēmēju vai tā piesaistīto personu puses, vai saistībā ar jebkādu citu vainojamu vai nevērīgu Uzņēmēja vai tā piesaistīto personu darbību vai bezdarbību, tai skaitā, bet ne tikai, no jebkādiem prasījumiem, kas saistīti ar miesas bojājumiem, slimību vai traumu, nāves iestāšanos; mantas bojāšanu vai bojāeju; īpašuma, valdījuma vai lietošanas tiesību aizskārumu; nemantisku kaitējumu; autortiesību, preču zīmju, patentu, firmas, komercnoslēpuma vai citādu intelektuālā īpašuma aizskārumu; videi nodarīto kaitējumu. 
12.5.2. Tāpat Uzņēmējs apņemas pilnībā pasargāt Pasūtītāju no jebkādām kompetentu iestāžu piemērotām sankcijām, kas izriet no vai ir saistītas ar būvdarbiem būvobjektā un/vai šī līguma vai tiesību aktu pārkāpumiem no Uzņēmēja vai tā piesaistīto personu puses, vai saistībā ar jebkādu citu vainojamu vai nevērīgu Uzņēmēja vai tā piesaistīto personu darbību vai bezdarbību.
12.5.3. Līguma 12.5.1. un 12.5.2.punktos minētajos gadījumos Uzņēmēja pienākums ir nepieļaut Pasūtītāja iesaistīšanu šādos procesos un šādu prasījumu izvirzīšanu pret Pasūtītāju, bet, ja Pasūtītājs ticis iesaistīts un/vai pret Pasūtītāju vērsti šādi prasījumi un/vai piemērotas sankcijas, Uzņēmējs nekavējoties atlīdzina Pasūtītājam visus šajā sakarā radušos zaudējumus, izdevumus un izmaksas, tostarp izdevumus par juridisko palīdzību pilnā apmērā.
12.5.4. Ja jebkādas trešo personu pretenzijas, kas vērstas pret Pasūtītāju un/vai Uzņēmēju kas izriet no vai ir saistītas ar Būvdarbiem būvobjektā un/vai šī līguma vai tiesību aktu pārkāpumiem no Uzņēmēja vai tā piesaistīto personu puses, vai saistībā ar jebkādu citu vainojamu vai nevērīgu Uzņēmēja vai tā piesaistīto personu darbību vai bezdarbību, vai kādi šajā sakarā piemēroti prasības nodrošinājuma vai citādi piespiedu līdzekļi būtiski kaitē Pasūtītāja interesēm (neatkarīgi no tā, vai Pasūtītājs ir attiecīgā procesa dalībnieks), Pasūtītājs, par to rakstveidā paziņojot Uzņēmējam, ir tiesīgs pēc saviem ieskatiem iesaistīties šādu situāciju risināšanā, tai skaitā, bet ne tikai, vienoties ar trešajām personām par izlīgumu. Uzņēmēja pienākums ir atlīdzināt visas Pasūtītājam šajā sakarā radušās izmaksas un izdevumus.

13. Nepārvaramas varas apstākļi
13.1. Līdzēji tiek atbrīvoti no atbildības par daļēju vai pilnīgu šajā līgumā paredzēto saistību neizpildi, ja šāda neizpilde radusies nepārvaramu ārkārtēja rakstura apstākļu dēļ (nepārvarama vara/force majeure), ko attiecīgais līdzējs nevarēja ne paredzēt, ne ietekmēt, ne novērst un kas konkrēti ietekmējuši šī līguma saistību izpildi.
13.2. Par nepārvaramas varas apstākli nevar tikt atzīta piegādātāju saistību neizpilde vai nesavlaicīga izpilde.
13.3. Līdzējam, kurš atsaucas uz nepārvaramu varu, par to rakstiskā veidā jāpaziņo otram, tiklīdz šāda paziņošana kļuvusi iespējama, pievienojot jebkādu informāciju, kas apliecina nepārvaramas varas apstākļus un norāda uz to ietekmi uz līguma izpildi. 
13.4. Ja minēto  nepārvaramas varas apstākļu dēļ Uzņēmēja saistību izpildes nokavējums ir tāds, ka Pasūtītājs vairs nav ieinteresēts līguma izpildē, tas ir tiesīgs no līguma atkāpties. Izbeidzot līgumu šādā gadījumā, katram līdzējam ir jāatdod otram tas, ko tas izpildījis vai par izpildīto jāatlīdzina.

14. Citi noteikumi
14.1. Līgums stājas spēkā dienā, kad to ir parakstījis pēdējais no līdzējiem. Līgums ir spēkā līdz tajā paredzēto saistību pilnīgai izpildei.
14.2. Līguma nodaļu nosaukumi ir lietoti tikai ērtākai līguma pārskatāmībai, un tie nevar tikt izmantoti līguma noteikumu tulkošanai un interpretācijai.
14.3. Rakstveida paziņojumus, iesniegumus, prasības vai cita veida informāciju viens līdzējs izsniedz otram personīgi vai nosūtot uz otra līdzēja E-adresi, bet, ja tāda nav aktivizēta, uz e-pastu kā elektronisku dokumentu, vai uz juridisko adresi ar pasta sūtījumu, bet operatīvas nepieciešamības gadījumā – pa e-pastu, kas norādīti līguma 15. punktā. 
14.4. Līdzēji nekavējoties rakstiski paziņo viens otram par pilnvaroto pārstāvju, līguma 15.punktā norādīto rekvizītu vai citas būtiskas informācijas izmaiņām. Līdz šāda paziņojuma saņemšanas dienai visi sūtījumi, ko viens līdzējs nosūtījis otram līdzējam līgumā noteiktajā kārtībā uz iepriekš norādīto juridisko adresi, vai nodevis pārstāvim, atzīstami par pienācīgi nosūtītiem un saņemtiem, kā arī maksājums ko viens līdzējs ieskaitījis otra iepriekš norādītajā bankas kontā, atzīstams par pienācīgi izdarītu.
14.5. Līgumā neatrunātās līdzēju tiesiskās attiecības apspriežamas saskaņā ar Latvijas Republikā spēkā esošajiem normatīvajiem aktiem.
14.6. Līgumā minēto tiesību neizmantošana nav uzskatāma par atteikšanos no šīm tiesībām. Daļēja to izmantošana nenozīmē atteikšanos no to izmantošanas pilnā apmērā.
14.7. Līdzēju domstarpības, kas rodas sakarā ar līgumu un skar tā izpildi, izbeigšanu vai spēkā esamību, tiek risinātas abpusējās sarunās. Nepieciešamības gadījumā tiek pieaicināti attiecīgi eksperti. Ja tas nav iespējams un līdzēji sarunu rezultātā nevienojas, strīds tiek izšķirts Latvijas Republikas normatīvajos aktos noteiktajā kārtībā tiesā.
14.8. Līdzēji vienojas, ka Būvdarbu dokumentācija, shēmas, projekts un cita ar būvdarbu veikšanu saistīta informācija ir konfidenciāla, un Uzņēmējs to drīkst izpaust trešajām personām kā arī sniegt intervijas vai veikt publikācijas par būvobjektu un/vai būvdarbiem tikai ar Pasūtītāja iepriekšēju rakstisku piekrišanu.
14.9. Uzņēmējs nodrošina, ka tā darbinieki, līguma izpildē iesaistītie speciālisti un apakšuzņēmēji par jautājumiem, kas saistīti ar līguma izpildi komunicē tikai ar līgumā norādītajiem Pasūtītāja pārstāvjiem, vai ar viņiem saskaņotām personām.
14.10. Par līguma dokumentiem, kas ir saistoši līdzējiem, tiek uzskatīti:
14.10.1. [bookmark: _Hlk499806291]Iepirkuma <“nosaukums”> (identifikācijas Nr.<numurs>) dokumentācija (nolikums ar pielikumiem un saistītajiem dokumentiem);
14.10.2. [bookmark: _Hlk499806422]SIA "BM-projekts" 2024. gadā izstrādātais būvprojekts “Infrastruktūras izveide Alūksnē, Alūksnes novadā”, 1.  un 2. kārta 
14.10.3. Uzņēmēja piedāvājums Iepirkumam;
14.10.4. [bookmark: _Hlk83200326]būvniecības lieta Nr. BIS-BL-740075-4825, būvatļauja: BIS-BV-4.2-2024-54;
14.10.5. Uzņēmēja apdrošināšanas polises un garantijas;
14.10.6. darbu veikšanas projekts;
14.10.7. darba aizsardzības plāns;
14.10.8. satiksmes organizācijas shēma;
14.10.9. būvdarbu izpildes kalendāra grafiks;
14.10.10. būvsapulču protokoli;
14.10.11. speciālistu vai apakšuzņēmēju nomaiņas saskaņojumi;
14.10.12. paziņojumi par izmaiņām līdzēja rekvizītos;
14.10.13. Pasūtītāja pilnvaroto personu (arī būvuzrauga) sarakste (arī akti, norādījumi, paziņojumi un tml.) par būvdarbu organizāciju vai līguma izpildi;
14.10.14. jebkādi citi dokumenti, kuru izsniegšanu saskaņā ar līgumu pieprasa Pasūtītājs (vai tā pilnvarotās personas) Uzņēmējs vai ar līguma izpildi saistīta kompetenta institūcija, vai kuru izsniegšana ir paredzēta līgumā.
Līguma sastāvā iekļautie dokumenti ir viens otru savstarpēji papildinoši. Nevienu no līguma dokumentiem nevar skatīt atsevišķi vienu no otra un līguma mērķa un to kopīgā konteksta. Ja jebkura līguma dokumenta noteikumi ir pretrunā citu līguma dokumentu noteikumiem, Uzņēmējs par to nekavējoties informē Pasūtītāju, un, novērtējot šo dokumentu kontekstu, Pasūtītājs nosaka piemērojamos dokumentu noteikumus.
14.11. Līgums – uz <lapu skaits> (<lapu skaits vārdiem>) lapām līguma teksta – līdzēju parakstīts glabājas pie Pasūtītāja, Pasūtītāja Sadarbības partnera un Uzņēmēja. Līgumam, uz tā noslēgšanas brīdi, ir šādi pielikumi: <pielikumu uzskaitījums>.

15. Līdzēju rekvizīti un paraksti
Parakstot līgumu, līdzēji apliecina, ka tie pilnībā saprot šī līguma noteikumus, apzinās savas tiesības un pienākumus:
	Pasūtītājs
<rekvizīti, paraksts>

Pasūtītāja Sadarbības partneris
<rekvizīti, paraksts>


	Uzņēmējs
<rekvizīti, paraksts>

